[402A]མཧཱ་ཡ་ཀྵ་སེ་ན་པ་ཏ་ཡེ་ན་ར་ཀུ་པ་ར་ཀལྤ། བོད་སྐད་དུ་གནོད་སྦྱིན་གྱི་སྡེ་དཔོན་ཆེན་པོ་གར་
མཁན་མཆོག་གི་བརྟག་པ། དཀོན་མཆོག་གསུམ་ལ་ཕྱག་འཚལ་ལོ། །དཔལ་ཕྱག་ན་རྡོ་རྗེ་ལ་ཕྱག་འཚལ་ལོ། །གནོད་སྦྱིན་བདག་པོ་ཉི་མ་འབུམ་གྱི་གཟི། །འོད་ཟེར་དཔག་
མེད་སྡང་བ་འདུལ་མཛད་པ། །ཐུགས་རྗེའི་བདག་ཉིད་འགྲོ་དོན་མ་ལུས་མཛད། །བདུད་བཞི་འཇོམས་མཛད་དེ་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་གཅིག་ན་

[402B]ཐོས་ཀྱི་བུའི་གནས་ན་བཞུགས་ཏེ། གྲངས་མེད་པའི་ལྷ་དང། ཀླུ་དང། གནོད་སྦྱིན་དང་དྲི་ཟ་དང་ལྷ་མ་ཡིན་དང་
ནམ་མཁའ་ལྡིང་དང། མི་འམ་ཅི་དང། ལྟོ་འཕྱེ་ཆེན་པོ་དང་བརྒྱ་བྱིན་དང། ཚངས་པ་དང། འཇིག་རྟེན་སྐྱོང་བ་དང། མཐུ་བོ་ཆེ་དང། ལྷ་ཆེན་པོ་དང། ནོར་བུ་བཟང་པོ་དང་
གང་བ་བཟང་པོ་དང། སྟོབས་ཀྱི་ལྷ་དང། སྟོབས་ཆེན་པོའི་སྟོབས་དང། དགའ་བའི་དབང་པོ་དང། ནག་པོ་ཆེན་པོ་དང། བི་ཤྭ་ར་དང། མ་མོའི་ཚོགས་དང། གསང་བ་ལ་གནས་
པ་དང། གྲུ་བཞིའི་རི་ན་གནས་པ་དང། འབོད་སྒྲོག་དང། རྣམ་པར་འབོད་སྒྲོག་དང། རྣམ་པར་འཇིགས་བྱེད་དང། རིན་ཆེན་གསང་བ་དང། རབ་གནས་གསང་བ་དང། མཐའ་
ཡས་གསང་བ་དང། རབ་མཆོག་མཆེ་བ་དང། མཆེ་བ་འཁྱིལ་བ་དང། མཆེ་བ་རྣོ་བ་དང། རྡ་མོའི་རྐང་པ་ཅན་དང། བ་ལང་གི་མགོ་བོ་ཅན་དང། རྒྱལ་བའི་དྲང་སྲོང་དང། ཨ་ད་པ་ཀ་
དང། རབ་ཏུ་འཇོམས་པ་དང། འོད་བྱེད་དང། རབ་ཏུ་གཟི་བརྗིད་ལྡན་པ་དང། ཤིན་ཏུ་འོད་དང། ཡང་དག་ཤེས་དང། མིག་བཟང་དང་རྟོག་འདོད་དང། གསེར་གྱི་བ་སྤུ་ཅན་
དང། གསེར་གྱི་སྐྲ་ཅན་དང། རྣམ་པར་འཁྱིལ་བ་དང། རྣམ་པར་རྒྱལ་བ་དང། འབར་བར་སྨྲ་བ་དང། མིའི་ཐོད་པ་ཅན་དང། རབ་ཏུ་གནས་པ་དང། དཔུང་བཟང་དང། པན་ཙི་

[403A]༄༅། །ཀ་དང། མེ་ཏོག་མཆེ་བ་ཅན་དང། གཙུག་ན་མེ་ཏོག་དང་གཙུག་ན་ནོར་བུ་དང། ནོར་གྱི་བདག་པོ་དང། རབ་ཏུ་གསང་བ་དང་རབ་ཏུ་ལྡན་པ་དང། ཤུགས་དྲག་
པོའི་ལུས་དང། ཉི་མའི་གཟི་བརྗིད་དང། ཉི་མའི་འོད་དང། དགའ་བའི་ཉི་མ་དང། མཆེ་བ་གཙིགས་པ་དང། འབར་བའི་ཕྲེང་བ་དང། འབར་བའི་འོད་དང། དཔའ་བའི་འོད་དང་
འཇིགས་བྱེད་འོད་དང། ཀུན་ཏུ་གནས་པ་དང། དེ་དག་ལ་སོགས་པའི་གནོད་སྦྱིན་གྱི་སྡེ་དཔོན་མཐུ་ཆེན་པོ་རྫུ་འཕྲུལ་ཆེན་པོ་གྲངས་མེད་པ་བརྒྱ་སྟོང་གིས་བསྐོར་ཏེ་བཅོམ་ལྡན་འདས་
ཀྱི་སྤྱན་སྔར་ལྷགས་ནས་འཁོད་དོ། །རྡོ་རྗེ་སྙིང་པོ་ལ་སོགས་པའི་བྱང་ཆུབ་སེམས་དཔའི་འཁོར་མང་པོ་ཡང་ལྷགས་ནས་འཁོད་དོ་།གནས་བརྟན་ཆེན་པོ་ཤཱ་རིའི་བུ་ལ་སོགས་པ་
ཉན་ཐོས་ཀྱི་ཚོགས་ཆེན་པོ་དང། རིག་འཛིན་ཆེན་པོའི་འཁོར་ཚོགས་པ་ཉེ་བར་ལྷགས་སོ། །དྲང་སྲོང་མངོན་པར་ཤེས་པ་ལྔ་དང་ལྡན་པ་གྲངས་མེད་པ་ལྷགས་སོ། །ལག་ན་རྡོ་རྗེ་
གནོད་སྦྱིན་གྱི་དབང་པོ་ཡང་འཁོར་མང་པོས་བསྐོར་ཏེ་ལྷགས་སོ་།ངལ་བསོ་བའི་བུ་གར་མཁན་མཆོག་ལག་ན་རྡོ་རྗེ་གནོད་སྦྱིན་གྱི་དབང་པོ་དེ་མཐུ་བོ་ཆེའི་ཆ་ལུགས་འཛིན་ཏེ་
ཆ་ལུགས་བཟང་པོ། ཞལ་བཟང་པོ། སྐུ་བཟང་པོ། ཕྱག་བཟང་པོ་ནོར་བུ་རྣམ་པ་སྣ་ཚོགས་འཁྱིལ་བ་འཆང་བ་དང། དབུ་བཟང་པོ་དང། སྤྱན་བཟང་པོ་སྣ་ཚོགས་པའི་མེ་

[403B]ལྷག་པའི་གཟི་བརྗིད་འཆང་བ། རྒྱན་སྣ་ཚོགས་ཀྱིས་རྣམ་པར་བརྒྱན་པའི་སྐུ། དབང་པོ་དང། ཉེ་དགའ་བོ་ཀླུའི་རྒྱལ་པོས་
སེ་རལ་དུ་བྱས་པ། ཏཀྵ་ཀ་ཀླུའི་རྒྱལ་པོས་སྐེད་ཅིངས་སུ་བཅིངས་པ། གཟུགས་བརྙན་སྣ་ཚོགས་དང། མཚོན་ཆ་སྣ་ཚོགས་འཛིན་པ་དང། ཟླ་བ་དང། ཉི་མ་འཛིན་ཅིང་ཀུན་ཏུ་
འབར་བའི་སྐུ། སྣང་བར་བྱེད་ཅིང་ཞལ་རབ་ཏུ་བཞད་ནས་བཅོམ་ལྡན་འདས་ཀྱི་སྤྱན་སྔར་སྙམས་པའི་ཡིད་ཀྱིས་འདུག་གོ། །དེ་ནས་རྒྱལ་པོ་ཆེན་པོ་རྣམ་ཐོས་ཀྱི་བུ་སྟན་ལས་ལང་
ཏེ་བཅོམ་ལྡན་འདས་གང་ན་བ་དེར་འོངས་ཏེ་བཅོམ་ལྡན་འདས་ལ་རིན་པོ་ཆེ་སྣ་ཚོགས་པའི་ངོ་བོ་ཉིད་ཀྱིས་མཆོད་པ་བྱེད་པ་ནི། ཐང་ལས་སྐྱེས་པ་དང། ཆུ་ལས་སྐྱེས་པའི་མེ་ཏོག་
སྣ་ཚོགས་པདྨོ་དང། ཀུ་མུ་ད་དང། པུཎྜ་རི་ཀ་དང། ཨུཏྤ་ལ་མཐིང་ཀ་དང། སོའུ་གནྡྷི་དང། བར་ཤི་ཀ་དང། ཙམ་པ་ཀ་དང། མནྡཱ་ར་བ་དང། མནྡཱ་ར་བ་ཆེན་པོ་ལ་སོགས་པའི་
མེ་ཏོག་ཐོགས་ནས་བཅོམ་ལྡན་འདས་ལ་མཆོད་དེ་བརྒྱ་ཕྲག་སྟོང་དུ་བསྐོར་བ་བྱས་ནས་བཅོམ་ལྡན་འདས་ལ་འདི་སྐད་ཅེས་གསོལ་ཏོ། །བཅོམ་ལྡན་འདས། གནོད་སྦྱིན་
གྲངས་མེད་པའི་འཁོར་ཆེན་པོ་འདུས་པར་གྱུར་ཏོ། །ཤ་ཆེན་པོ་ཟ་བ་དང། མིའི་ལུས་ཟ་བའི་གནོད་སྦྱིན་དང། འབར་བ་དང། སྣ་ཚོགས་ཀྱི་གཟུགས་འཛིན་པ་མང་པོ་

[404A]༄༅། །འདུས་ཏེ། ལྷ་དང། ཀླུ་དང། གནོད་སྦྱིན་དང། འབར་བ་དང། ལྷ་མ་ཡིན་དང། ནམ་མཁའ་ལྡིང་དང། མིའམ་ཅི་དང། ལྟོ་འཕྱེ་ཆེན་པོ་དང། མི་དང། མི་
མ་ཡིན་པ་སྣ་ཚོགས་པ་འདུས་པར་གྱུར་ཏོ། །བཅོམ་ལྡན་འདས། རིག་འཛིན་ཆེན་པོའི་འཁོར་དང། དྲང་སྲོང་ཆེན་པོའི་ཚོགས་ཀྱི་འཁོར་དེ་དག་ཀྱང་འདུས་པར་གྱུར། བྱང་
ཆུབ་སེམས་དཔའི་ཚོགས་མང་པོ་ཡང་ལྷགས་ཏེ་ཐོག་མའི་ངོ་མཚར་བརྗིད་པར་མཐོང་ངོ། །བཅོམ་ལྡན་འདས། གང་རིག་པ་བཤད་པར་དགོངས་པ་དེ་བཅོམ་ལྡན་འདས་ཀྱིས་
བཤད་དུ་གསོལ། བདེ་བར་གཤེགས་པ། དུས་འདིའི་ཚེ་བཤད་དུ་གསོལ་།དེ་ནས་བཅོམ་ལྡན་འདས་ཀྱི་ངལ་བསོ་པོའི་རྒྱལ་པོ་ཆེན་པོ་ལ་དབུགས་ཕྱུང་ནས་གནོད་སྦྱིན་འདུལ་
བ་ཀུན་ཏུ་འབར་བའི་འོད་ཟེར་ཆེན་པོ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་སོ། །བཅོམ་ལྡན་འདས་ཀྱིས་ཏིང་ངེ་འཛིན་ལ་སྙོམས་པར་ཞུགས་མ་ཐག་ཏུ་བཅོམ་ལྡན་
འདས་ཀྱི་སྐུ་ལས་འོད་ཟེར་སྣ་ཚོགས་བྱུང་སྟེ་གང་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་འོད་ཟེར་གྱིས་སྣང་བར་བྱས་ནས་འདུས་པའི་གནོད་སྦྱིན་དང། འབར་
བ་དང། འབྱུང་པོ་དང། ཡི་དྭགས་དང། ཤ་ཟ་དང། གཟའ་དང་བརྗེད་བྱེད་ཐམས་ཅད་ལ་བསྐུལ་ནས་གདུག་པའི་ཀླུ་དང་ཀླུ་ཐམས་ཅད་ལ་བསྐུལ་ནས་སླར་འོངས་ཏེ་

[404B]ལྡན་འདས་ཀྱི་སྤྱི་གཙུག་ཏུ་ཞུགས་པ་དང། བཅོམ་ལྡན་འདས་བཞད་དེ། བཞད་པ་དེས་འོད་ཟེར་སྣ་བདུན་ཞལ་གྱི་
སྒོ་ནས་བྱུང་སྟེ་རྣམ་ཐོས་ཀྱི་བུའི་སྲས་གར་མཁན་མཆོག་གི་སྤྱི་བོར་ཞུགས་སོ། །བཅོམ་ལྡན་འདས་ཀྱིས་འོད་དེ་དེར་ཞུགས་མ་ཐག་ཏུ་གར་མཁན་མཆོག་གནོད་སྦྱིན་གྱི་དབང་པོ་རང་
གི་གཟུགས་སྣང་བར་གྱུར་ཏེ། གནོད་སྦྱིན་རབ་ཏུ་འཇོམས་པར་བྱེད་པ་འཇིགས་པར་བྱེད་པའི་གད་མོ་ཆེར་སྟོང་པའི་སྐུ། འཇིགས་པར་བྱེད་པའི་སྒྲ་འབྱིན་པ། སྐུ་ཆེན་པོ་ཕྱག་སྟོང་
པའི་རི་རབ་ལྟར་གནས་པའི་སྐུ། ས་རབ་ཏུ་གཡོ་ཞིང་སྟོབས་ཆེན་པོ་རྣམ་པར་གནོན་པ། མཚོན་ཆ་སྣ་ཚོགས་འཛིན་ཅིང་འཇིགས་པར་བྱེད་པའི་སྒྲ་འབྱིན་པ། མིའི་ཐོད་པའི་ཕྲེང་བ་
བཅིངས་ལ། མི་མགོ་ཁྲག་གིས་བཀང་བ་འཛིན་པའི་ཕྱག་སྟག་ལྤགས་ཀྱི་སྟོད་གཡོགས་བྱས་པ། སེངྒེའི་འགྲོས་ལྟར་གྲགས་པ་དེ་བཅོམ་ལྡན་འདས་གང་ན་བ་དེར་ཉེ་བར་འོངས་
ནས་བཅོམ་ལྡན་འདས་ལ་ལན་གསུམ་བསྐོར་བ་བྱས་ཏེ་འདི་སྐད་ཅེས་གསོལ་ཏོ། །བཅོམ་ལྡན་འདས། བདག་གི་སྙིང་པ་མཆིས་ཏེ། ལྷ་མ་ཡིན་གྱི་ཚོགས་ཐམས་ཅད་རབ་ཏུ་གཞོམ་པ་
དང། ལྷ་དང། ཀླུ་དང། གནོད་སྦྱིན་རྣམས་ཉེ་བར་དགུག་པ་དང་ཀླུ་རྣམས་རབ་ཏུ་གཞོམ་པ་དང། གནོད་སྦྱིན་དང། འབྱུང་པོ་དང་ཤ་ཟ་དང། གཟའ་ཐམས་ཅད་རབ་ཏུ་འཇོམས་པར་

[405A]༄༅། །བྱེད་པ་དང། ཚངས་པ་དང། དབང་པོ་དང། མཐུ་བོ་ཆེས་ཕྱག་བྱས་པ། རིག་འཛིན་ཐམས་ཅད་ཀྱི་སྒྲུབ་པ་བརྗོད་པ་ཙམ་གྱིས་འགྲུབ་པ་སྟེ། བཅོམ་ལྡན་
འདས༑ བདག་གིས་འཁོར་ཆེན་པོ་ལྷགས་པའི་མདུན་དུ་རབ་ཏུ་བརྗོད་པར་འཚལ་ན། རིག་འཛིན་ཐམས་ཅད་གྲུབ་པ་དང། སེམས་ཅན་ཐམས་ཅད་ཀྱི་རེ་བ་ཡོངས་སུ་རྫོགས་
པའི་ཕྱིར་ཀུན་ཏུ་བརྗོད་པ་ཙམ་གྱིས་འགྲུབ་པར་འགྱུར་ཞིང། ལན་གཅིག་དྲན་པ་ཙམ་གྱིས་ཀྱང་རིག་པ་ཐམས་ཅད་ཀྱི་དངོས་གྲུབ་རབ་ཏུ་འབྱིན་པར་བྱེད་ཅིང། དཀྱིལ་འཁོར་
ཐམས་ཅད་ཀྱི་རྗེས་སུ་ཞུགས་ནས་དམ་ཚིག་ཤེས་པར་འགྱུར་བ་ནི་འདི་ལྟ་སྟེ། དེ་བཞིན་གཤེགས་པའི་རིགས་དང། ནོར་བུའི་རིགས་དང་བ་ལང་གི་རིགས་
དང། པདྨའི་རིགས་དང། རྡོ་རྗེའི་རིགས་དང། དཀྱིལ་འཁོར་ཆེན་པོའི་དངོས་གྲུབ་སྟེར་བ། དམ་ཚིག་དང། དཀྱིལ་འཁོར་ཐམས་ཅད་ཀྱི་ཕྱག་རྒྱས་ཐམས་ཅད་
འཇུག་པར་བྱེད་པ། གཟུངས་ཆེན་པོའི་སྔགས་ཀྱི་ལེའུ་རྗེས་སུ་སྟེར་བ། བཅོམ་ལྡན་འདས། ཆུང་དུ་ན་ལན་གཅིག་རྗེས་སུ་དྲན་པས་ཀྱང་དངོས་གྲུབ་ཐམས་ཅད་རྗེས་
སུ་སྟེར་བར་འགྱུར་ཏེ། བཅོམ་ལྡན་འདས་ཀྱིས་རིགས་ཐམས་ཅད་ཀྱི་སྤྱི་བོར་དབང་བསྐུར་དུ་གསོལ། བཅོམ་ལྡན་འདས། བདག་ལ་བརྩེ་བར་དགོངས་ཏེ་ཕྱག་རྒྱ་ཆེན་

[405B] ལེའུ་དང༑ སྔགས་ཀྱི་དངོས་གྲུབ་རྗེས་སུ་སྩལ་དུ་གསོལ། དེ་ནས་བཅོམ་ལྡན་འདས་ཤཱཀྱ་ཐུབ་པ་དེ་བཞིན་གཤེགས་པས་གར་མཁན་མཆོག་གནོད་
སྦྱིན་གྱི་སྡེའི་བདག་པོ་ལ་འདི་སྐད་ཅེས་བཀའ་སྩལ་ཏོ། །རིགས་ཐམས་ཅད་ཀྱི་སྤྱིའི་དཀྱིལ་འཁོར་དང། ཕྱག་རྒྱ་དང། གཟུངས་སྔགས་གྲུབ་པར་གནས་བྱིན་གྱིས་བརླབ་ཀྱི། རིག་
འཛིན་ཐམས་ཅད་ཀྱི་དངོས་གྲུབ་ཐོབ་པར་བྱ་བའི་ཕྱིར་གནོད་སྦྱིན་གྱི་བདག་པོ་སྒྲོགས་ཤིག་དེ་ནས་གར་མཁན་མཆོག་གནོད་སྦྱིན་གྱི་སྡེ་དཔོན་གྱིས་བཅོམ་ལྡན་འདས་གང་
ན་བ་དེར་ཉེ་བར་སོང་ནས་བཅོམ་ལྡན་འདས་ལ་ལན་གསུམ་བསྐོར་བ་བྱས་ནས་སྤྱན་སྔར་འདུག་སྟེ་གསང་སྔགས་ཀྱི་ཚིག་འདི་སྨྲས་སོ་།ཨཱ་རྱ་ནརྟ་ཀུ་བེ་ར། མུ་ལ་མནྟྲ་མནྟྲ་
ཨོཾ་ཨཱ་ཐཱ་ཏོ་ཛཱ་ལི་ཏ། ཧཱུཾ་ཏ་བྷ་ཧོ་ཏ་ཏ་བྟ། ཀ་ན་ཀ་མ་ཎི། ཤཱི་ལ་ཏོ་བ་ཧ་ས་ཀཱ་མ་ཎི་པྲ་ལ་མྦ་ཧ་ར་ཨརྡྷ་ཧ་རི། ཙི་ཏྟ་ཧ་རི་ཏཱ་ལ་ཙྪནྡྲ་ན། ཨ་ཀ་རུ། དུ་རུ་སྐ། སཾ་ཀྲི་ཏ་ས་ཏ། མ་ཧཱ་རུ་
མཾ་དྷ་ར་དྷ་ར། ཝ་ར་གམྦྷ་རི་དཧི་རི། ཨ་སུ་རཱ་ག་ཎ། ནི་ཡུ་ན་ད་མནྡྷ་ར་ད་ཤ་དྷ་ར་ཎི། དྷ་ར་གམྦྷཱི་ར། དཧི་ར། ཕི་ར་ཕི་ར། མ་ཕི་ར་མ་ཕི་ར། ཨ་སུ་ར་ག་ཎ་ནི། སུ་དྷ་ན་མ་དྷ་ནཾ། ཏ་ཛྫ་
ནི༑ བི་ཡུ་མི་ག་ཨ་དྷ་ར་ཨ་ཏི་ག་ཏི་ར་ཎ། པྲ་བྷཱ་ཨ་ནུ་ར་ཙི་ཏི། མཎྜལ་ན། ཀ་པཱ་ལ་མཱ་ལ། ཨ་བྷ་བ་དཧྭ་ཛཱ་ཏི། ཧ་ས་ཀུ་ལ་ན། ནི་རྨ་ལཾ། སཾ་བུ་ལཾ། སཱ་ག་ར་སུ་མེ་རུ་པ་ར་པ་ཏ་

[406A]༄༅། །ཏ་རི་ཏ་རངྒ་ས་ཤི་ཁ་ར་དྷཱ་ཏུ་ཤེ་ལ་པ་ཏ། ན་ག་རཾ། ཨ་མོ་གྷ་ད་ཤ་ཨཱ་དི་ཏྱ། མཎྜལ་ན། ཤ་ཤི། ཀི་རཾ་མོ་ལི་དྷ་རཾ། ཤ་ཤི་ཀི་རཾ་མོ་ལི་དྷ་རཾ། ཙ་
ལ་ཙི་མ་ལ། ས་ག་ལ། ཛྱོ་ན་ཀྲྀ་ཏ། ཨ་བ་བྷཱ་སཾ་ཀུ་ལཾ་པྲ་མ་ཐ་ནཾ། ཨ་སུ་ར་བྷ་བ་ན། ཀུ་ལ་ནཱ་ཤ་ནཾ་བྲཧྨེནྡྲ། རུ་དྲ་ན་མ་ཀྲྀ་ཏཾ། ནཱ་ཀྲྀ་ཏཾ། པཱུ་ཛ་ཏཾ། སརྦ་བི་དྱཱ་དྷ་ར་ན་མ་སྐྲྀ་
ཏཾ༑ ཤི་ར་བི་སིདྡྷ་ཡ་ཤ་གནྡྷ་རཱ་བ་སུ་ཙི་ཏཾ། མཧཱ་མེ་རུ་མཎྜ་ལ་ན། ཀུཎྜ་ལ་དྷརྨ། ཝ་ར་ཡང་མྱོས་བི་དྭ་དྷརྨ་བྷུཉྫ་ཀ་ཏ་ཀྵ་ཀ་བཱ་སུ་ཀི་སཱ་ག་ར། ནཾ་ཊོ་པ་ནཾ་ཏ། ག་ལ་
ཀ་བཧོ་ལ་མེ་ཁ་ལཱ་ལཾ་ཀྲི་ཏ། ག་ཏི་དཡོད་ཧྲྀ་ད་ག་པཱ་ལ་མཱ་ལཾ། ཨ་ལཾ་ཀྲྀ་ཏ། ཤ་རི་ར། ཤྲཱི་པྲ་ཛྭ་ལི་ཏ་མོ་རི་ཏ་རཾ་ཨཱ་ཡུར་བྷ་བན་བེ་ག་ཛ། བྐ་ཙ་ཏུ་རངྒ་ཙཀྲ་ཙ་ར་ཎཾ་ཨ་
པྲ་མེ་ཡ་བ་ར། བཛྲ་མུ་སིདྡྷི་ཁད་ཏ་ཀ་ཏོ་མཱ་ར་ཡ། པ་ར་ཤུ་པཱ་ཤཱ་ཙ་ཀྲ། ཨ་སི་ཏྲི་ཤཱུ་ལ། མུད་ག་ར། པྲ་ཧ་ར་ཎན། མ་ར་ཀུ་པ་ར་རཾ། ཝ་ར་ཀུ་པ་རཾ། སུ་རེན་དྲན། སུ་པེ་ཤཾ་
སུ་བཱཀ་ཏྲ་ཀྲཾ་སུ་གུ་ཧྱ་ཀྲཾ་སིད་སེ་ན་ས་ནི་ན་ར་ཀུ་པ་ར། པ་རཾ་ཏཾ་ཡི་ཥྱ་མི། ཨེ་ཧྱེ་ཧི་བྷ་ག་ཝཱན། ན་ར་ཀུ་པ་ར་ཀུ་པ་ར། ཧ་ས་ཧ་ས། ཏུ་རུ་ཏུ་རུ། ཙི་ཏི་ཙི་ཏི། བི་ཙ་ཏི། བི་ཙ་ཏི་
བཛྲ་བཛྲ་ཙ་བཛྲ་བཛྲ། ཧ་ར་ཧ་ར། ཧུ་རུ་ཧུ་རུ། ཧ་ན་ཧ་ན། བི་དཧྭཾ་ས་ཡ། བི་དྲ་བ་ཡ། ཨུ་ཏ་སཱ་ད་ཡ། ཨུ་པ་ད་ཡ། ཨུ་པ་ར་ཡ། ན་ར་ཀུ་པ་ར། ཝ་ར་ཀུ་པ་ར། ཤུ་པ་ཀུ་པ་ར་

[406B] གྷུ་ཧ་ཀུ་པ་ར། མ་དྷ་མ་དྷ། གརྫྫ་གརྫྫ། ཏརྫྫ་ཏརྫྫ། ནརྪ་ནརྪ། ཧ་རི་ཧ་རི། ཧ་རི་ལོ་ཙ་ནི། ནི་ལ་ལོ་ཙ་ན། ཏཱི་པྱ་ལོ་ཙྪ་ན། སུ་ཝ་ར་ཎ་ལོ་ཙ་ན། མེ་གྷ་གྷོ་ཥོད་བྷ་བ། ཧ་ལ་
ཧ་ལ༑ ཤབྡ་ག་ཎ། ཀཱ་ནཱ་པ་ཡ། ཧེ་ཧེ་ཧེ་ཧེ། ན་ར་ཀ་ཀུ་པ་ར། ཧེ་ན་རཾ་ཀུ་པ་ར་ཀུ་པ་ར། ཝ་ར་ཀུ་པ་ར། ཨཱ་བི་ཤ་ཨཱ་བི་ཤ། སུ་ཀུ་བ་ར་ཀུ་བ་ར། ཝ་ཀུ་བ་ར། ཙ་ལ་ཙ་ལ། མོ་ལི་དྷ་ཙ་ལ་
ཡ་ཝརྫ། ལ་གུ་ལ་གུ། ཀུ་རུ་ཀུ་རུ། ཨ་ད་ཏྭ་ད་ཤ་གུ་ལཾ། ཀུ་ལ་ཀུ་ལ། ཀི་ལ་ཀི་ལ། ཧུ་ལུ་ཧུ་ལུ། མུཉྫུ་མུཉྩ། ཤབྡ་ཀུ་ལཾ། ན་ར་མུངྒ་རཾ། ཀུ་བ་ར། ཕ་ར་བ་ར་བ་ར། བཛྲ་དྷ་ར། པདྨ་
དྷ་ར༑ མུ་ས་ལ་དྷ་ར། ཙཀྲ་དྷ་ར། ལངྒ་དྷ་ར། པ་ར་ཤཱུ་དྷ་ར། ཨ་ཡོ་མུ་ས་ལ། ཏྲཱ་ས་ན་ཀ་ར། དྷ་ར་དྷ་ར་དྷ་ར་ཎི། དྷ་ར་ཙནྡྲ། སཱུརྱ་མཱ་ལ་དྷ་ར། ནཀྵ་ཏ། ནཱ་ཀྵ་ཏྲ་གྲ་ཧ་མཎྜ་ལ་དྲ་
ཧ་ཤ་ཨ་བྱིད་ཏ་ཛྭ་ལ་ཏེ། ཛ་ཀ་ར། ས་གྷ་ར་ས་ར་བི་ཤོ་ཤ་ན་ཀ་ར་མད་ས་མད་ཀ་ར། ཤི་ཤུ་མར་ཁི་ཏ་པཱ་ཤ་དྷ་ར་ཨ་སུ་ར་ག་ཎ་ནཱཾ། མརྡ་ན་ཀ་ར། ཁུཾ་བནྡྷ་ར་ཡཀྵ་རཱ་ཀྵ་ས་
ཧྲྀ་ད་ཡོད་མཱ་ད་ན་ཁ་རཾ། སྟཾ་བྷ་ག་ཝཱ་ན། ན་ར་ཀུ་པ་ར་ཝ་ར་ཀུ་པ་ར། ནརྪ་ནརྪ། ཧ་ར་ཧ་རི་ཧ་རི། ཧཱ་རི་ལོ་ཙ་ནཱ་སཱཧཱ། གར་མཁན་མཆོག་གི་རིགས་པ་དང་པོ་འདི་ལས་སྟོང་བྱེད་
དོ༑ ༑སྤྲིན་བསྐྲད་པ་ལ་མཚོན་ཆའམ། ཀཱ་ར་བའི་རའི་ལྕུག་མ་འམ། བལ་པོ་སེའུ་ལྕུག་མའམ། ཐལ་བས་བྱའོ། །རྨ་བྱའི་ལྕུག་མས་བྱབ་པའི་ནང་དུ་སྤྲིན་བྱབ་པ་ལྟར་བྱབས་ཏེ་

[407A]༄༅། །ཆར་དབབ་པའི་དུས་ན་པོག་གིས་བདུགས་ན་ཆར་འཕོ་བར་འགྱུར་རོ། །ལན་གཅིག་བཟླས་པས་འབྱུང་པོ་དང། གནོད་སྦྱིན་དང་གཟའ་དང། འབར་
བ་དང། གདོན་ལ་གདབ་པ་ནི། གུ་གུལ་གྱི་དུལ་བས་ལན་གཅིག་བཟླས་པས་འབབ་པར་འགྱུར། ཐམས་ཅད་སྟོན་ཅིང་གང་དྲིས་པ་དེ་སྨྲ་བར་འགྱུར་རོ། །གུ་གུལ་ལ་ལན་གཅིག་
བཟླས་ཏེ་བདུག་པས་འགུལ་བར་འགྱུར་རོ། །ལྷ་དང། ཀླུ་དང། གནོད་སྦྱིན་དང། འབར་བ་དང། ལྷ་མ་ཡིན་དང། ནམ་མཁའ་ལྡིང་དང་མིའམ་ཅི་དང། ལྟོ་འཕྱེ་ཆེན་པོ་
དང། འབར་བ་མོ་དང། ཤ་ཟ་མོ་ལ་སོགས་པ་ལ་གུ་གུལ་ལན་གཅིག་བཟླས་ཏེ་བདུགས་པས་ཐམས་ཅད་འགུགས་ཤིང་སྨྲ་བར་འགྱུར་རོ། །ལྷག་ཆད་སྟོན་པར་བྱེད་དོ། །
གུ་གུལ་ལ་ལན་གཅིག་བཟླས་ཏེ་བདུགས་ན། ཡུལ་ནས་སྐྲོད་པར་འགྱུར་མར་དང་ཡུངས་ཀར་གྱིས་ཁ་ཟས་བཅོས་པ་རྣམས་གར་འདོད་པ་དེར་འཕོ། །འཁུར་མཁན་གྱི་
ཁང་པར་སྔགས་རྗེས་སུ་དྲན་པར་བྱས་ཏེ་གུ་གུལ་གྱིས་བདུགས་ན་འཁུར་བ་ཐམས་ཅད་གང་འདོད་པ་དེར་འཕོ་བར་འགྱུར་རོ། །རིམས་ནད་ཐམས་ཅད་གཞིག་པ་དང། བདག་
སྲུང་བ་ལ་ཡུངས་ཀར་དང། ཐལ་བ་དང། བའི་ཆུ་ལ་ལན་གཅིག་བསྔགས་ནས་གུ་གུལ་གྱིས་གདུགས་ཏེ་སྲུང་བའི་སྐུད་པ་འགུལ་བར་བཅིངས་ན། འཇིགས་པ་དང། ནད་

[407B] །རིམས་ནད་གཞན་ལ་གཏོང་པར་འདོད་ན། གུ་གུལ་ལ་ལན་གཅིག་བཟླས་ཏེ་བདུགས་ན། དེ་མ་ཐག་ཏུ་འགྲོ་བ་སྟོང་ཡང་རིམས་ཀྱིས་བཏབ་
པར་འགྱུར་རོ། །དེ་ཉིད་ཀྱིས་སོས་པར་འགྱུར་རོ། །ཞག་བཞི་པའི་རིམས་གཏོང་པར་འདོད་ན། བ་ལང་གི་ཤ་དང་གུ་གུལ་གཅིག་ཏུ་བསྲེས་ལ་ཞག་བདུན་བཟླས་ཏེ་ལན་བདུན་
བསྲེགས་ན། གང་གི་མིང་བཟུང་བ་དེ་རིམས་ཀྱིས་བཏབ་པར་འགྱུར་རོ་།གུ་གུལ་ལ་ལན་བདུན་བཟླས་ཏེ་བསྲེགས་ན། སླར་སོས་པར་འགྱུར་རོ་།གུ་གུལ་ལ་ལན་བདུན་
བཟླས་ཏ་གང་གི་མིང་དང་བཅས་པ་མེར་བཅུག་ན། གང་དང་གང་གི་མིང་བཟུང་བ་གཟས་བཟུང་བར་འགྱུར་རོ། །ཐལ་བས་ཐིག་ལེ་བྱས་ཏེ་སྤྱི་གཙུག་བྱས་པ་བཅིངས་ཏེ་བཟླས་
ན༑ གྲོལ་བར་འགྱུར་རོ། །རིམས་ནད་ཐམས་ཅད་ཞི་བར་འདོད་ན། སྐུད་པ་ནག་པོ་འམ་འཇག་མ་ལ་ལན་གཅིག་བཟླས་པས་ཞིའོ། །གང་ཅུང་ཟད་བྱ་བ་ཐམས་ཅད་ལ་གུ་གུལ་
ལ་ལན་གཅིག་བཟླས་པས་བྱེད་པར་འགྱུར་རོ། །གར་མཁན་མཆོག་གི་བརྟག་པ་ལས། ལས་མང་པོ་པའི་ལེའུ་སྟེ་དང་པོའོ།། །།ན་མོ་རཏྣ་ཏྲ་ཡཱ་ཡ། ན་མོ་བཻ་ཤྲ་མ་ཎ་སྱ་
མཧཱ་རཱ་ཛ་སྱ། ན་ར་ཀུ་པ་ར་སྱ། གུ་ཧྱ་ཀཱནྟ་པ་ཏི། མཱ་བརྟ་ཡི་ཥྱཱ་མི། ཨ་ནུ་རཱ་པ་སུ་རཱུ་པ། ན་ར་ཀུ་པ་ར་ཙནྡྲ་ཁན་ན་ཙ་ཀ་ན། ཧེ་མ་ཧཱ་ས་ཀན། ན་ར་ཀུ་པར། ཧེ་མ་ཀ་ན་ཀུ་ཧ་ཀན། ཙན་

[408A]༄༅། །ལ་ཙ་ལ། པ་ཙ་པ་ཙ། ཕུ་ལུ་ཕུ་ལུ། ཀུ་པ་ར་སཱཧཱ། གཅིག་ཏུ་དཔའ་བ་འབར་བ་རྣམས་འདུལ་ཞིང་ལས་ཐམས་ཅད་གདོན་མི་ཟ་བར་བྱེད་པ་དངོས་གྲུབ་
ཀྱི་ལས་ཐམས་ཅད་དང། བླ་ན་མེད་པའི་དགོངས་པ་ཐམས་ཅད་བརྗོད་པ་ཙམ་གྱིས་འགྲུབ་པར་འགྱུར་རོ། །བསྐྲད་པར་བྱ་བར་འདོད་ན་སེང་ལྡེང་གི་ཕུར་བུ་སོར་བརྒྱད་
པའི་ཚད་དུ་བྱས་ཏེ་ལན་གཅིག་ཡོངས་སུ་བཟླས་ནས་གང་གི་སྒོར་བཏབ་པ་དེ་དེ་མ་ཐག་ཏུ་སྐྲོད་པར་འགྱུར་རོ། །ཕུར་པ་ཕྱུང་ན་གྲོལ་བར་འགྱུར་རོ། །ཡུངས་ཀར་ལ་ལན་
ཉི་ཤུ་རྩ་གཅིག་ཡོངས་སུ་བཟླས་ཏེ་དགྲ་བོའི་ཁྱིམ་དུ་གཏོར་ན་དེ་མ་ཐག་ཏུ་འཁྱམས་པར་འགྱུར་རོ། །གུ་གུལ་ལ་ལན་ཉི་ཤུ་རྩ་གཅིག་བཟླས་ཏེ་བདུགས་ན། གྲོལ་བར་
འགྱུར་རོ། །འཁྱམས་པར་བྱ་བར་འདོད་ན། མི་རུས་ལས་ཕུར་པ་སོར་བརྒྱད་པའི་ཚད་དུ་བྱས་ཏེ། ལན་གཅིག་ཡོངས་སུ་བཟླས་ནས་གུ་གུལ་གྱིས་བདུགས་ཏེ་སྒོ་དྲུང་དུ་
བཏབ་ན། ཞག་གསུམ་གྱི་ཐམས་ཅད་དང་བཅས་ཏེ་འཁྱམས་པར་འགྱུར་རོ། །ཐོ་བ་བྱས་ནས་ལན་གཅིག་ཡོངས་སུ་བཟླས་ནས་གང་གི་མིང་བཟུང་སྟེ་ས་འོག་ཏུ་ཐོ་བས་
བརྡེགས་ན། དེའི་ལུས་དུམ་བུ་དུམ་བུར་ཞིག་པར་འགྱུར་རོ། །ཕྱུང་ན་ཐར་རོ། །དུར་ཁྲོད་དུ་གང་གི་མིང་བཟུང་སྟེ་བཅུག་ན་འབྱུང་པོ་ཆེན་པོས་ཟིན་ཏེ། ཕྱུང་ན་ཐར་པར་

[408B] །ཁང་སྟོང་དུ་གང་གིས་མིང་གཟུང་སྟེ་བཅུག་ན་དེ་ཤ་ཟས་ཟིན་ཏེ། ཕྱུང་ན་ཐར་རོ། །ལྷ་ཁང་དུ་ས་བརྐོས་ཏེ་བཅུག་ན། དེ་ལྷ་ཆེན་པོས་ཟིན་པར་འགྱུར་ཏེ། ཕྱུང་ན་ཐར་རོ། །
ཚལ་དུ་གང་གི་མིང་བཟུང་སྟེ་ས་བརྐོས་ཏེ་བཅུག་ན། གང་གི་གཉེན་དང། འཁོར་དང། བུ་དང། བུ་མོ་དང། ཁྱིམ་ཐམས་ཅད་སྤངས་ནས་ཐམས་ཅད་དུ་འབྲོས་པར་འགྱུར་ཏེ། ཇི་ལྟར་
རི་དྭགས་བཞིན་དུ་ནགས་སུ་སྤྱོད་པར་འགྱུར་ཏེ། ཕྱུང་ན་ཐར་རོ་།ཐམས་ཅད་གུ་གུལ་ལ་ལན་གཅིག་བཟླས་པས་འགྲུབ་པར་འགྱུར་རོ་།དཀྱིལ་འཁོར་གྲུ་བཞི་པ་བྱས་ཏེ་ཐོ་བ་ལ་
ལན་གཅིག་བཟླས་ཏེ་གུ་གུལ་གྱིས་བདུག་ཅིང་ཐོ་བ་དཀྱིལ་འཁོར་གྱི་དབུས་སུ་བཞག་ན། གནོད་སྦྱིན་དང། འབར་བ་དང། འབར་བ་མོ་དང་གནོད་སྦྱིན་ཕོ་མོ་རྣམས་དུ་ཞིང་
ཕྱོགས་ཕྱོགས་སུ་འབྲོས་པར་འགྱུར་རོ། །གནོད་སྦྱིན་གཟུགས་བརྙན་བྱས་པའམ། ཡང་ན་བྲིས་པ་ལ་ལན་གཅིག་བཟླས་ཏེ་གུ་གུལ་གྱིས་བདུགས་ན། གནོད་སྦྱིན་དང། འབར་བ་དང་
གནོད་སྦྱིན་ཕོ་མོ་རྣམས་གནས་ཤིང་དགོས་པ་ཐམས་ཅད་བྱེད་པར་འགྱུར་རོ། །གཏེར་ཐམས་ཅད་སྟོན་ཅིང་འགུགས་པར་ཡང་བྱེད་དོ། །ངལ་བསོ་བའི་གཟུགས་བརྙན་བྱས་པའམ་
བྲིས་པ་ལ་གུ་གུལ་གྱིས་བདུགས་ཤིང་སྔགས་བརྗོད་ནས་བསྡིགས་ནས་ཐོ་བས་བརྡེགས་མ་ཐག་ཏུ་དུ་ཞིང་འོངས་ཏེ་མཆོག་ཐམས་ཅད་དང་འབྲུ་དང་ནོར་ཐམས་ཅད་ཇི་ལྟར་བདེ་

[409A]༄༅། །བར་འབུལ་བར་བྱེད་དོ། །གར་མཁན་མཆོག་འདི་ལྟར་བྱས་ན། དེ་མ་ཐག་ཏུ་འཆི་བར་འགྱུར་རོ། །ངལ་བསོ་པོ་རྐང་པས་མནན་ཅིང་གུ་གུལ་གྱི་བདུགས་ནས་
སྔགས་ལན་བདུན་རྗེས་སུ་དྲན་པར་བྱས་ན། དེ་སྟེ་མྱུར་དུ་མ་འོངས་ན་མགོ་ཚལ་པ་བདུན་དུ་འགས་པར་འགྱུར་རོ། །ཡུངས་ཀར་དང་ཐལ་བ་བསྲེས་ཏེ་ལན་བདུན་ཡོངས་སུ་བཟླས་
ནས་སྤྱི་བོར་བཞག་ལ་གུ་གུལ་གྱིས་བདུག་ཅིང་སྔགས་རྗེས་སུ་དྲན་པར་བྱས་ན། ངལ་བསོ་པོ་གནོད་སྦྱིན་སྟོང་དང་བཅས་བ་དེ་ནོར་དང་བཅས་པ་མདུན་དུ་འོངས་ནས་ལས་
ཐམས་ཅད་བྱེད་པར་འགྱུར་ཞིང་དབང་དུ་འགྱུར་རོ། །མཐུ་བོ་ཆེ་རྐང་པས་མནན་ཏེ་གུ་གུལ་གྱིས་བདུག་ཅིང་སྔགས་བཟླས་ན། གཟུགས་གཡོ་བར་གྱུར་ཏེ། ཡུངས་ཀར་གྱིས་
བརྡེགས་ན་ཆིག་སྨྲ་ཞིང་ཆོས་ཐམས་ཅད་སྦྱིན་པར་བྱེད། མདུན་དུ་བཀུག་སྟེ་བཀའ་ཐམས་ཅད་ཉན་ནས་དགོས་པ་ཐམས་ཅད་སྒྲུབ་ཅིང་།སྤྱད་ཐམས་ཅད་ཀྱི་དངོས་གྲུབ་
ཐམས་ཅད་སྦྱིན་པར་བྱེད་དོ། །མིའི་ཐོད་པ་ལ་ལན་བདུན་ཡོངས་སུ་བཟླས་པའི་ཡུངས་དཀར་ཐོད་པའི་ནང་དུ་བཅུག་སྟེ་དྲག་པོའི་སྒོར་བཅིངས་ན། ཇི་སྲིད་དྲག་པོའི་སྒོ་དེར་
ཐོད་པ་གནས་ཀྱི་བར་དེ་སྲིད་དུ་དགོས་པ་ཐམས་ཅད་སྒྲུབ་ཅིང་མཆོག་ཐམས་ཅད་སྟེར་བ་ནས་བཀའ་བཞིན་བྱེད་པར་འགྱུར། གུ་གུལ་གྱིས་བདུགས་ཏེ་སྔགས་རྗེས་སུ་དྲན་

[409B] ཚིག་སྨྲ་ཞིང་བྱ་བ་ཐམས་ཅད་བྱེད་ཅིང་མཆོག་ཐམས་ཅད་སྟེར་བར་འགྱུར་རོ། །ཚངས་པ་རྐང་པས་མནན་ཏེ་གུ་གུལ་གྱིས་བདུགས་ནས་སྔགས་བརྗོད་དེ་འོ་མ་དང་ཞོས་བསྐྲུས་
ན༑ ཚངས་པ་རང་གི་གཟུགས་ཀྱིས་མདུན་དུ་བཀུག་སྟེ་གསང་སྔགས་ཀྱི་སྤྱད་དང་དངོས་གྲུབ་ཐམས་ཅད་རྗེས་སུ་སྟེར་བར་འགྱུར་རོ་།ཁྲུས་བྱས་པའི་འོ་མ་དེ་འབྲས་མཁར་མའི་
ཟན་དང་བསྲེས་ཏེ་ཟོས་ན། ཐོས་པའི་རྒྱུད་ཐམས་ཅད་ཁ་ཏོན་ནུས་ཤིང། སྤྱད་ཐམས་ཅད་ཀྱི་སྔགས་ཀྱི་རྗེས་སུ་འཇུག་པར་འགྱུར་རོ་།ཐོས་པ་ཐམས་ཅད་ཆུས་མ་ཟོས་པར་
གྱུར་ནས་མིའམ་ཅི་དང་ཚངས་པའི་དབྱངས་ཀྱི་ང་རོ་དང་ལྡན་པར་འགྱུར་ནས་ལུས་ཐམས་ཅད་དག་པར་རྙེད་ནས་ཚེ་ལོ་སྟོང་དུ་འགྱུར་ཞིང། དཀྱིལ་ཅིང་འཁྱིལ་བའི་སྒྲ་དང་ལྡན་
པར་གྱུར་ནས་རྐང་པ་གཉིས་ལ་བཟུང་སྟེ་ཕྱག་བཙལ་ནས་ལས་ཐམས་ཅད་བྱེད་པར་འགྱུར་རོ། །གཟུགས་བརྙན་དུར་ཁྲོད་ཀྱི་དབུས་སུ་ས་བརྐོས་ཏེ་བཅུག་ན། འབྱུང་པོ་ཐམས་
ཅད་ཀྱི་རྣམ་པར་གཙེས་པར་འགྱུར་ཞིང་ལུས་དུམ་བུར་ཞིག་པར་འགྱུར་རོ། །མིག་གི་འབྲས་བུ་རྡོལ་ཏེ་ཟླ་བ་གསུམ་ན་འཆི་བར་འགྱུར་རོ་།ཀླུའི་གཟུགས་བརྙན་བྱས་ཏེ་དཀྱིལ་
འཁོར་གྱི་དབུས་སུ་བཞག་ནས་མེ་ཏོག་དང་བདུག་པ་ཐམས་ཅད་ཕུལ་ནས་ཀ་ར་བའི་རཱི་ལྕུག་མ་ལ་ཡོངས་སུ་བཟླས་ཏེ་སྔགས་རྗེས་སུ་དྲན་པར་བྱས་ཏེ་བཞུགས་ན། ཀླུ་ཐམས་

[410A]༄༅། །ཅད་འོང་སྟེ་ཆར་གྱི་རྒྱུན་ཆེན་པོ་འབེབས་པར་བྱེད་དོ་།ཀླུ་ཐམས་ཅད་ལས་བྱེད་བར་འགྱུར་རོ། །ཐམས་ཅད་ཀྱིས་བཀའ་བཞིན་བྱེད་པར་འགྱུར་
རོ༑ ༑ཀླུའི་གཟུགས་བརྙན་བྱས་ཏེ་བལ་པོ་སེའུ་ལྕུགས་མས་བཞུས་ན་སེར་བ་ཐམས་ཅད་གཅོད་པར་འགྱུར་རོ། །རླུང་ཐམས་ཅད་ཡོངས་སུ་བཅིངས་པ་ལ་སྟན་འཇམ་པོ་ལ་
ཡོངས་སུ་བཟླས་ཏེ་ཁང་པ་མཐོན་པོའི་ཁར་འདུག་ན། རླུང་ཐམས་ཅད་འཆིང་བར་བྱས་པར་འགྱུར་རོ། མིའི་ཐོད་པ་བཟུང་སྟེ་ཀཱ་ར་བའི་རའི་ལྕུག་མས་དགྲ་བོའི་མིང་བཟུང་
ནས་བཞུས་ན། ལས་ཐམས་ཅད་ལ་ལན་གཅིག་བཟླས་པ་ཙམ་གྱིས་གྲུབ་པར་འགྱུར་རོ། །གནོད་སྦྱིན་གར་མཁན་མཆོག་གི་བརྟག་པ་ལས། ལས་ཐམས་ཅད་པའི་
ཆོ་གའི་ལེའུ་སྟེ་གཉིས་པའོ།། །།ན་མོ་བཻ་ཤྲ་མ་ཎ་སུ་ཏཱ་ཡ་དི་བྱ་བི་མཱ་ན་ཙི་རི་ཏི་ཡ། ཧེ་མ་ཨ་ལ་ཀུཎྜ་ལ་ཤ་རཱི་རཱ་ཡ། ཡཀྵ་རཀྵ་ས་བནྟི་དྷ་ཡ། ཏཾ་བྷ་ག་ནན། མཱ་
བརྟ་ཡི་ཥྱ་མི། ཏདྱ་ཐཱ། བ་ནི་བ་ནི། ཀུ་ཊ་ཀུ་ཊ། ཀུཊྚ་ཀུཊྚ། ཀུ་ཀུ་ཀུ་ཀུ། པ་ར་པ་ར། ཀུ་པ་ར་ཀུ་པ་ར། ན་ར་ཀུ་པ་ར། དི་བྱ་བི་མྱ་ནི་ཀུ་ཏ་ལི། ཏུ་ཏི་ཏུ་ཏི་སཱཧཱ། དེ་ནས་གནོད་
སྦྱིན་ནམ། གནོད་སྦྱིན་མོ་སྲུང་བར་འདོད་ན། ཝ་དེའི་ཤིང་ལས་སྤང་ལེབ་ཏུ་བྱས་ཏེ་གནོད་སྦྱིན་མོ་བྲི་བར་བྱ་སྟེ། ཁ་དོག་སྔོ་བསངས་ལ་གདོང་ཁྲོ་གཉེར་ཅན་མཆེ་བ་

[410B] རྒྱན་ཐམས་ཅད་ཀྱིས་རྣམ་པར་བརྒྱན་པ། ལག་པ་གཡོན་པ་ན་མིའི་ཐོད་པ་ཁྲག་གིས་བཀང་བ་ཐོགས་པ། ལག་པ་གཡས་པ་མཆོག་སྦྱིན་མ་སྟེ། དེའི་
མདུན་ན་རིག་པ་བརྒྱ་སྟོང་བཟླས་ཤིང་ཟས་དཀར་པོ་བཟའ་བར་བྱ་བརྒྱ་སྟོང་རྫོགས་པ་དང་གནོད་སྦྱིན་མོ་མདུན་དུ་འོང་བར་འགྱུར་ཏེ། དེ་ལ་གཏོར་མ་དཀར་པོ་དང། ཡོན་ཆུ་སྦྱིན་ནོ།།
དེས་སྨྲས་པ། ཅི་བགྱི་བ་བཀའ་སྩོལ་ཅིག་ཅེས་བགྱིས་པ་དང། རིག་པ་འཛིན་པ་སྨྲ་བར་བྱ་བ་ངའི་ཆུང་མའོ་ཞེས་པ་དང། དེ་དེ་བཞིན་ནོ་ཞེས་སྨྲས་ནས་མི་སྣང་བར་འགྱུར་རོ། །དེ་
ནས་རྒྱན་ཐམས་ཅད་ཀྱིས་བརྒྱན་པའི་བུད་མེད་འོངས་ནས་དེ་ནས་འདོད་པའི་ཡོན་ཏན་ལྔ་ལྷན་ཅིག་ཏུ་རོལ་ཅིང། སྤྱོད་པ་ལ་དགའ་བས་རྩེའོ། །རིག་པ་འཛིན་པ་དེ་གནོད་སྦྱིན་ཆེན་
པོའི་སྟོབས་དང་ལྡན་པར་འགྱུར་ཏེ། གང་དང་གང་དུ་འདོད་པ་དེ་དང་དེར་འགྲོ་ཞིང་ནམ་མཁར་སྤྱོད་དེ། ཚེ་ལོ་ལྔ་སྟོང་ཐུབ་བར་འགྱུར་རོ། །དེ་ནས་མངོན་པར་སྤྱོད་པར་འདོད་པས་བྱེད་པ་
བསླང་པ་ནི། གོས་ཆེན་པོ་བགོས་ཏེ། སྟག་གི་པགས་པས་སྨད་དཀྲིས་ལ་དུར་ཁྲོད་ཀྱི་དབུས་སུ་ཅི་འབྱོར་པའི་ཁྲག་གི་སྦྱིན་སྲེག་ཞག་བཅུ་གཉིས་ཡོངས་སུ་རྫོགས་པའི་བར་དུ་
བསྲེགས་ན། བུད་མེད་སེངྒེ་ལ་ཞོན་པ། ལག་པ་བཞི་པ། དྲིལ་བུ་དང། དགྲ་སྟ་དང། མུ་ས་ལ་དང། ལག་ན་ཏྲི་ཤཱུ་ལ་ཐོགས་པས་མདུན་དུ་འོངས་ནས་དེས་སྨྲས་པ། རིག་པ་འཛིན་

[411A]༄༅། །པ་དེ་བཀྲེས་སོ་ཞེས་པ་དང། གཏོར་མ་འདི་གར་མཁན་མཆོག་གི་བཀའ་སྟེ། ཇི་ལྟར་བདེ་བར་སྤྱོད་ཅིག་ཅེས་ནས་དེ་ནས་ཡོན་ཆབ་སྦྱིན་པར་བྱ། དེས་སྨྲས་
པ༑ ཅི་སློང་ཞེས་པ་དང། རིག་པ་འཛིན་པས་སྨྲ་བར་བྱ་སྟེ་ངའི་ལས་ཐམས་ཅད་བྱོས་ཤིག་ཅེས་སོ། །དེས་སྨྲས་པ། རིག་པ་འཛིན་པ་དེ་བཞིན་ནོ། །ཞེས་ནས་གང་དགོས་
པར་འགྱུར་བ་དེ་ཐམས་ཅད་དང། གཏེར་ཐམས་ཅད་ཀྱང་སྟོན་ནོ། །དེ་ནས་ཨ་ཙ་ན་བསྐུ་བར་འདོད་ན། ལྡོང་རོས་དམར་པོ་མི་མགོ་གཤེར་བའི་ནང་དུ་ཁྲག་དང་བསྲེས་ནས་
བཅུག་ནས་སྔགས་ལན་བརྒྱད་ཀྱིས་ཡོངས་སུ་བཟླས་ཏེ་ཀཱ་ར་བའི་རའི་ལྕུག་མས་དགུག་པར་བྱའོ། །དེ་ནས་མི་མགོ་འབར་བར་འགྱུར་ཏེ། དེས་ཐིག་ལེ་བྱས་ན། ནམ་མཁའ་
ལ་འགྲོ་བར་འགྱུར་ཞིང། རིག་པ་འཛིན་པ་དང་ཐབས་ཅིག་ཏུ་རོལ་པར་འགྱུར་རོ། །སྙིང་གར་ཐིག་ལེ་བྱས་ན། མི་སྣང་བར་འགྱུར་ཞིང་གང་དུ་འདོད་པ་དེ་དང་དེར་ཞུགས་པར་
འགྱུར། མིག་ལ་བསྐུས་ན། གཏེར་ཐམས་ཅད་མཐོང་བར་འགྱུར་ཞིང་ལྷ་མ་ཡིན་གྱི་སྒོ་ཐམས་ཅད་སྒྲིབ་པ་མེད་པར་མཐོང་བར་འགྱུར་རོ་།ཀླུའི་གནས་ཐམས་ཅད་མཐོང་
བ་དང། ཀུན་ཏུ་འགྲོ་བ་ཐམས་ཅད་དང་རོལ་ཅིང་དགའ་བ་མྱོང་བར་འགྱུར་རོ། །བྲོས་ན། བསྐལ་པ་བརྒྱ་ཕྲག་སྟོང་དུ་འཚོ་ཞིང་རིག་པ་འཛིན་པའི་འཁོར་ལོས་བསྒྱུར་བར་

[411B] མིའམ་ཅི་དང། ཚངས་པའི་ང་རོའི་དབྱངས་དང་ལྡན་པར་འགྱུར་རོ། །ཉུང་རུམ་བྱ་བར་འདོད་ན། དུར་ཁྲོད་ཀྱི་ཐལ་བ་ལ་གཟུགས་བྱས་ཏེ་སེར་[?]
ལྡང་གི་ཕུར་པ་ལ་ལན་བདུན་བཟླས་ནས་སྙིང་གའི་གནས་སུ་བཏབ་ན། ཉུང་རུམ་དུ་འགྱུར་ཏེ། ཕྱུང་ན་ཐར་རོ། །ནག་པོའི་ཕྱོགས་ཀྱི་ཚེས་བཅུ་བཞི་ལ་དུར་ཁྲོད་དུ་ཞུགས་ནས་
སྔགས་ལན་ཉི་ཤུ་རྩ་གཅིག་རྗེས་སུ་དྲན་པར་བྱས་ནས་ཨན་ཛ་ན་བླངས་ཤིང་ས་བི་ར་དང་ལྷན་ཅིག་ཏུ་བསྲེས་ཏེ་ལན་ཉི་ཤུ་རྩ་གཅིག་ཡོངས་སུ་བཟླས་ཏེ་མིག་ལ་བསྐུས་ན་
སྐལ་པའི་མཆོག་དང། གཟི་བརྗིད་དང་ལྡན་ཞིང་གང་མཐོང་བ་དེ་དབང་དུ་འགྱུར་རོ། །འཇིག་རྟེན་ཀུན་དང་མཛའ་ཞིང་ཐམས་ཅད་ཀྱིས་མཆོད་པར་འགྱུར་རོ། །གོ་རོ་ཙན་ལ་ལན་
ཉི་ཤུ་རྩ་གཅིག་བཟླས་ཏེ་ཐིག་ལེ་བྱས་ན། སྐལ་པ་མཆོག་དང་དགོས་པ་ཐམས་ཅད་སྒྲུབ་ཅིང་བུད་མེད་ཀུན་ལ་དབང་བར་གྱུར་ནས་འགྲོ་བ་ཐམས་ཅད་མཛའ་བར་འགྱུར་རོ། །ཟོས་
ན༑ རྩོད་པ་ལས་རྒྱལ་བར་འགྱུར་རོ། །ལན་ཉི་ཤུ་རྩ་གཅིག་བཟླས་པའི་ཆུས་གདོང་བཀྲུས་ནི། ཁྲོས་པའི་རྒྱལ་པོ་ཡང་ཞི་བར་འགྱུར་རོ། །འཇིག་རྟེན་པ་ཀུན་དང་མཛའ་ཞིང་འཛིན་
པའི་དག་ཏུ་འགྱུར་རོ། །ཐམས་ཅད་ཀྱང་གུ་གུལ་གྱི་དུད་པས་བསྒྲུབ་པར་བྱའོ། །གནོད་སྦྱིན་གར་མཁན་མཆོག་གི་བརྟག་པ་ལས། མིག་སྨན་དང། གོ་རོ་ཙན་[?]དང། གནོད་

[412A]༄༅། །སྦྱིན་མོ་སྒྲུབ་པའི་ལེའུ་གསུམ་པའོ།། །།འདི་མན་ཆད་གར་མཁན་མཆོག་གནོད་སྦྱིན་ཆེན་པོའི་དཀྱིལ་འཁོར་ཆོ་ག་བཤད་བར་
བྱའོ༑ ༑གྲུབ་པའི་ལྷ་ཐམས་ཅད་ཀྱིས་ཕྱག་བྱས་པ། ཚངས་པ་དང། གཏོགས་འདོད་དང། དབང་པོས་མཆོད་པ་དང། དེ་བཞིན་གཤེགས་པ་ཐམས་ཅད་ཀྱི་བྱིན་
གྱིས་བརླབས་པ། བྱང་ཆུབ་སེམས་དཔའ་ཐམས་ཅད་ཀྱིས་ཕྱག་བྱས་པ། དྲང་སྲོང་ཐམས་ཅད་ཀྱིས་བསྟོད་པ། གནོད་སྦྱིན་དང་འབར་བ་ཐམས་ཅད་ཀྱིས་དམ་ཚིག་པ་
དཔྱད་ཐམས་ཅད་དང། རིག་པ་ཐམས་ཅད་ཐོབ་པའོ། །དེ་ནས་གནས་གཙང་མར་གྲུབ་པའི་མཚན་མ་བརྟག་གོ་དེ་ནས་རིག་པ་འཛིན་པ་གཙང་མར་བྱས་ཏེ་རབ་ཏུ་
ཁྲུས་བྱས་ནས་གོས་དཀར་པོ་གཙང་མ་བགོས་ཏེ་ཁ་ཟས་དཀར་བོ་བཟའ་ཞིང་རྟག་ཏུ་བཟླས་པ་ལ་བརྩོན་པར་བྱའོ། །དཀར་པོའི་ཕྱོགས་ལ་སྐར་མ་དང། གཟའ་
དང། མཇུག་རིང་བཟང་པོ་ཡིད་དུ་འོང་བའི་ཉི་མ་དེར་བརྟགས་ཏེ་བ་ཁམ་པ་མོའི་ལྕི་བས་ལ་མ་ལྷུང་བས་དཀྱིལ་འཁོར་བསྐུས་ཏེ་ཁྲུ་བཅུ་གཉིས་པ་རིམ་པ་གསུམ་
དུ་དཀྱིལ་འཁོར་ཡང་རབ་ཏུ་བྱའོ། །ཀུན་ཏུ་ཐིག་བྲི་བ་ནི། ཤིན་ཏུ་མཉན་པར་བཅལ་ཏེ་གྲུ་བཞི་པ་ལ་སྒོ་བཞི་བ་ཆ་མཉམ་པར་གཅལ་བར་བྱའོ། །དབུས་ཀྱི་ཁྲུ་བརྒྱད་

[412B] །ནང་གི་ཁྲུ་བཞིའི་ཚད་ལ་གླ་རྩི་དང། གུར་གུམ་དང། ག་པུར་དང་བསྲེས་བས་བྲི་བར་བྱའོ། །དེའི་དབུས་སུ་གར་མཁན་མཆོག་
རྒྱན་ཐམས་ཅད་ཀྱིས་བརྒྱན་པ། ལག་པ་བཅུ་དྲུག་པ། མཚན་དང་ལྡན་པ་བྲི་བར་བྱའོ། །ཕྱི་རོལ་གྱི་དཀྱིལ་འཁོར་དུ་ཚངས་པ་དང། གཏོགས་འདོད་དང། དབང་པོ་ཆེན་པོ་དང་
མཐུ་ཆེན་པོ་བྲི་བར་བྱའོ། །གྲ་བཞིར་རྒྱལ་པོ་ཆེན་པོ་བྲི་བར་བྱའོ། །ཕྱི་རོལ་གྱི་དཀྱིལ་འཁོར་གྱི་གནས་སུ་གནོད་སྦྱིན་མང་པོ་སྣ་ཚོགས་བྲི་བར་བྱའོ། །སྒོ་བཞིར་གང་བ་བཟང་པོ་དང་
ནོར་བུ་བཟང་པོ་དང། སྟོབས་ཀྱི་ལྷ་དང། དགའ་བའི་དབང་པོ་བྲི་བར་བྱའོ། །དབུས་ཀྱི་དཀྱིལ་འཁོར་གྱི་གནས་སུ་སངས་རྒྱས་གཅིག་པུ་དཔའ་བ་ཤཱཀྱ་མིའི་སེངྒེའི་གཟུགས་བཞུགས་
བར་བྱ་སྟེ། ལག་ན་རྡོ་རྗེ་དང། བརྒྱ་བྱིན་རྔ་ཡབ་ཐོགས་ཤིང་གཡབ་པ་ལྟར་གཡས་གཡོན་དུ་གཞག་པར་བྱའོ། །བྱང་ཕྱོགས་ཀྱི་གྲར་གང་བའི་བུམ་པ་ཉི་ཤུ་རྩ་ལྔ་དང། དངུལ་གྱི་
སྣོད་བརྒྱད་གཞག་པར་བྱའོ། །ནུབ་ཕྱོགས་སུ་པོག་ཕོར་ཉི་ཤུ་རྩ་ལྔ་དང། དེ་བཞིན་དུ་ཤར་དང། ལྷོ་ཕྱོགས་སུ་ཡང་གཞག་པར་བྱའོ། །གཏོར་མ་གང་བ་བརྒྱ་རྩ་བརྒྱད་དང་
གཏོར་མའི་བུམ་པ་སུམ་ཅུ་རྩ་གཉིས་དང། འབྲུ་དང། འབྲས་བུ་དང། མེ་ཏོག་གི་ཕྲེང་བ་བརྒྱ་རྩ་བརྒྱད་དང། ཁམ་ཕོར་བརྒྱ་རྩ་བརྒྱད་དང། བར་བར་དུ་མཚོན་ཆ་སྣ་ཚོགས་པ་

[413A]༄༅། །ཡང་གཞག་པར་བྱའོ། །ཁ་ཟས་དྲུག་ཅུ་རྩ་བཞི་དང་བཅོ་བ་སུམ་ཅུ་དང། བ་དན་བརྒྱ་རྩ་བརྒྱད་དང། གསེར་གྱི་སྣོད་བཞི་དཀྱིལ་འཁོར་གྱི་དབུས་སུ་
གཞག་པར་བྱའོ། །ཐོ་བ་བཞི་དང། འཁོར་ལོ་སུམ་ཅུ་དང། མུ་ས་ལ་བཞི་དང། མདའ་བཞི་དང། བུམ་པ་བཞི་གཞག་པར་བྱའོ། །དྲི་སྣ་ཚོགས་དང། བདུག་པ་སྣ་ཚོགས་རིམ་
པ་བཞིན་དུ་དབུལ་ལོ། །ཀུན་ཏུ་དར་གྱི་བླ་རེ་དང། སིལ་སྙན་སྣ་ཚོགས་དང་ལྡན་པ་རྣམས་དང། ཕྱོགས་དང་མཚམས་སུ་བཞག་ཅིང་ཇི་ལྟར་ཆོ་ག་བཞིན་དུ་གནོད་སྦྱིན་དང་
འབར་བ་རྣམས་གཏོར་མ་སྦྱིན་ནོ། །རས་ཀྱི་གཟུགས་ཞལ་ལྷོ་ཕྱོགས་སུ་བསྟན་ནས་བཞག་ལ་སྔ་དྲོ་ལན་བདུན་བཟླས་ལ་གཏོར་མ་ཡང་དབུལ་བར་བྱའོ། །གུང་དང། །ཕྱེ་དྲོ་
དང། ཉི་མ་ནུབ་པའི་དུས་སུ་ཡང་དེ་བཞིན་དུ་བཟླས་ཏེ་དབུལ་བར་བྱའོ། །དེ་ནས་གུ་གུལ་དང། ཡུངས་ཀར་བསྲེས་ཏེ་གཟུགས་ཀྱི་སྤྱན་སྔར་ཉི་ཤུ་རྩ་གཅིག་བསྲེག་པར་བྱའོ། །དེ་
ནས་གར་མཁན་མཆོག་རང་ཉིད་གཤེགས་པར་གྱུར་པ་ན་བྱིས་པའི་གཟུགས་དང་འདྲ་བར་འོངས་ནས་སངས་རྒྱས་ལ་ཕྱག་འཚལ་ཏེ་རིག་པ་འཛིན་པ་དེ་ལ་བུ་བདེ་བར་འོངས་སམ་
ཚུར་ཤོག་གྲུབ་པའི་མཆོག་སློངས་ཤིག་དང། ཅི་འདོད་པ་ཁྱོད་ལ་སྦྱིན་ནོ། །དེ་ནས་ཡོན་ཆབ་ཕུབ་ཕུལ་ཏེ་མཆོག་བསླང་བར་བྱའོ་།གང་འདོད་པའི་མཆོག་དེ་སྟེར་ཏེ། རིག་པ་

[413B] འཇིག་རྟེན་སྐྱོང་བའམ། འཁོར་ལོས་བསྒྱུར་བའམ། དབང་བོའམ། གྲུབ་པའི་སྦྱོར་བའི་དབང་པོའམ། ངལ་བསོ་འམ། ཁྱོད་གང་དང་གང་འདོད་པ་དེ་སྦྱིན་པར་བྱེད་ན་
འཇིག་རྟེན་གྱི་ཡོ་བྱད་སྦྱིན་པ་ལྟ་ཅི་སྨོས། ཚེ་རིང་བའམ། དོན་གྲུབ་པའམ། འཇིག་རྟེན་པ་དང་མཛའ་བའམ། རྒྱལ་སྲིད་དང། ཡུལ་ཐོབ་པར་རམ། ལྡོང་རོས་དམར་པོ་སྒྲུབ་པའམ་
ནམ་མཁའ་ལ་འགྲོ་བའམ། མི་སྣང་བར་འགྱུར་བའམ་མིག་རྣམ་པར་དག་པའམ། རིག་པའི་ཆོ་ག་ལྷ་མ་ཡིན་གྱི་ཆོ་གས་ཕུག་ཏུ་འཇུག་པའམ། འདོད་པའི་གཟུགས་སམ། དབང་
པོ་སྤྱད་དམ། རྒྱལ་པོ་དབང་དུ་བྱེད་པའམ། རི་དྭགས་དང་བྱའི་སྐད་ཤེས་པ་དང། ཚེ་སྔ་མ་རྗེས་སུ་དྲན་པའམ། གནོད་སྦྱིན་དང། འབར་བའི་གཟུགས་ཀྱི་ལས་འདི་དག་ཐམས་
ཅད་འགྲུབ་པར་འགྱུར་རོ། །གསང་སྔགས་འདིས་གར་མཁན་མཆོག་སླར་གཤེགས་སུ་གསོལ་ལོ། །ན་མོ་བེ་ཤྲ་མ་ཎ་སུ་ཏཱ་ཡ། ན་ར་ཀུ་པ་རཱ་ཡ། ཨོཾ་ས་ར་ས་ར། ནཊྚ་ནཊྚ་
གཙྪེ༑ སབྷཱ་བ་ནཱ་མ། ཡ་ཐ་སུ་ཨེ་ཏྲཾ་ཡཀྵེནྡྲ་སཱཧཱ་འདི་ལྟར་སྦྱོར་བའི་མེ་ཏོག་བླངས་ནས་ཕུལ་ཏེ་ལན་གཅིག་བཟླས་པས་གུ་གུལ་གྱིས་བདུགས་ན་མི་སྣང་བར་འགྱུར་རོ། །
གནོད་སྦྱིན་གར་མཁན་མཆོག་གི་བརྟག་པ་ལས། དཀྱིལ་འཁོར་སྒྲུབ་པའི་ཆོ་གའི་ལེའུ་སྟེ་བཞི་པའོ།། །།དེ་ནས་སྐུ་གཟུགས་ཀྱི་ཆོ་ག་བཤད་པར་བྱ་སྟེ། རས་ཁ་

[414A]༄༅། །ཚར་མ་བཅད་པ། སྐྲ་མེད་པ་ཁྲུ་བཞིའི་ཚད་ལ་ཀུན་ཏུ་གྲུ་བཞི་ལྷམ་པར་བྱའོ། །གཙང་མའི་ཕོ་གར་སྤྱད་ཅིང་མ་འདྲེས་པའི་ཚོན་རྩིས་རི་མོ་མཁན་གྱིས་རྗེས་སུ་
མཐུན་པར་སྣོད་གཙང་མར་བྱས་ཏེ་བྲི་བར་བྱའོ། །དབུས་སུ་གར་མཁན་མཆོག་བྲི་བ་ནི། གུར་གུམ་གཞོན་ནུའི་མདོག་འདྲ་པ། ཞལ་བཞི་པ། གཡས་ཨུ་པ་ལ་སྔོན་པོ་འདྲ་
བ༑ གཡོན་དུང་དང་མཚུངས་པ། རྒྱབ་ཀྱི་ཞལ་ཨིནྡྲ་ནཱི་ལའི་མདོག་ལྟ་བུ་ཞལ་མཆེ་བ་ཅུང་ཟད་གཙིགས་པའི་ཚུལ་དུ་འཛུམ་པ་དང་བཅས་པའོ། །ཕྱག་བཅུ་དྲུག་རིན་པོ་ཆེའི་
རྒྱན་གྱིས་སྤྲས་པ་སྟེ། རྡོ་རྗེ་དང། འཁོར་ལོ་དང། རིན་པོ་ཆེ་དང། པདྨ་དང། རལ་གྲི་དང། ཞགས་པ་དང། མདའ་དང། དགྲ་སྟ་སྟེ། གཡས་པ་ན་རིམ་པས་སོ། །དྲིལ་བུ་དང་
རྩེ་གསུམ་པ་དང། ནེའུ་ལེ་དང། མེ་ཏོག་གི་ཕུར་མ་དང། བདན་དང། ཐོད་པ་དང། གཞུ་དང། རྔ་ཡབ་ནི། གཡོན་པའི་རིམ་པས་སོ། །གཡས་གཡོན་དུ་ཚངས་པ་དང། གཏོགས་
འདོད་དང། དབང་ཕྱུག་ཆེན་པོ་དང། ངལ་བསོ་པོ་བྲི་བར་བྱའོ་།ཡང་འོག་གི་ཆ་ལ་ནི། ནོར་བུ་བཟང་པོ་དང། གང་བ་བཟང་པོ་དང། སྟོབས་ཀྱི་ལྷ་དང། དགའ་བའི་དབང་པོ་དང། དབང་
མོ་དང། དབྱངས་ཅན་མ་དང། སྟོབས་དང། སྟོབས་ཆེན་པོ་དང་གཞན་ཡང་གནོད་སྦྱིན་རྫུ་འཕྲུལ་ཆེ་བ་རྣམས་བྲི་བར་བྱའོ་།སྟེང་གི་ཆ་ལ་ལྷའི་བུ་དང། དྲང་སྲོང་རྫུ་འཕྲུལ་ཅན་

[414B] །འོག་ཏུ་རིག་པ་འཛིན་པ་བྲི་བར་བྱའོ་།གཞན་ཡང་ཇི་ལྟར་སྔགས་ཀྱི་ཆོ་ག་བཞིན་བྲི་སྟེ། གསང་སྔགས་ཐམས་ཅད་ལས་འབྱུང་བའི་ཆོ་ག་སྐུ་གཟུགས་ཀྱི་
སྤྱན་སྔར་མཆོད་ཅིང་སྔགས་ལན་སྟོང་བཟླས་པར་བྱ། འདི་དག་སྒྲུབ་པ་བརྗོད་པ་ཙམ་གྱིས་འགྲུབ་བོ། །གནོད་སྦྱིན་གར་མཁན་མཆོག་གི་བརྟག་པ་ལས། བླ་ན་མེད་པའི་སྐུ་
གཟུགས་ཀྱི་ཆོ་གའི་ལེའུ་སྟེ་ལྔ་པའོ།། །།དེ་ནས་སྔགས་ཀྱི་ལེའུ་བཤད་པར་བྱ་སྟེ། ན་མོ་བཻ་ཤྲ་མ་ཎ་སུ་ཏཱ་ཡ། ན་ར་གུ་པ་རཱ་ཡ། ཨོཾ་མ་ད་ན་ད་ན་ཀུཉྫ་ལ་སཱཧཱ། ལན་
བདུན་ཡོངས་སུ་བཟླས་ཏེ་ཡོན་ཆབ་དབུལ་ལོ། །ན་མོ་བྷ་ག་བ་ཏེ། ན་ར་ཀུ་པཱ་རཱ་ཡ། བཻ་ཤྲ་མ་ཎ་སུ་ཏཱ་ཡ། སུ་པ་ཏི་ཤཾ་རཀྵ་ཏུ་པ། སུ་དེ་བོ་ཡ། མོ་ཏཀྵ་མཾ། པཥྛ་མཾ། བ་རུ་ཎ་སུ་
ཏྲ། ན་ཏ་ཀུ་བེ་ར། ཤོ་ཏ་ར་ག་མཾ། ཏ་རྫོ་པ་ཏི། བི་ཏི་ཤ་པ། ཡུ་སརྦེ་གུ་ཧྱ་ས་རཀྵནྟུ་མཎྜལ་ན། ཏདྱ་ཐཱ། ཨ་མི་ཏ་མ་ཏི་ལི། རུ་ཏི་རུ་ཏི་ཏྱཱ་ན་ར་ན་ཏ་ཀུ་པ་ར། ཀུ་པ་ར་ན་ར་ཀུ་པ་ར། ཨཱཛྙཱ་
པ་ཡ་ཏི། ཏིཥྛཱ་ཏིཥྛ། མ་ཧི་ཀྲ་མ་མཎྜལ་སཱཧཱ། ཕྱོགས་བཅིང་བ་དང། མཎྜལ་བཅིང་བ་དང། མཚམས་བཅིང་བ་དང། ཆུའམ་ཡུངས་ཀར་ལ་ལན་བདུན་བཟླས་པར་བྱའོ། །ན་མོ་བཻ་
ཤྲ་མ་ཎ་སུ་ཏཱ་ཡ། ན་ར་ཀུ་པ་རཱ་ཡ། ཏེ་ས་མ་སྐྲི་ཏ། ཨོཾ་ས་ར་ས་ར། ནཊྚ་ནཊྚ། དུ་ཊི་དུ་ཊི། ན་ད་ན་ད། ཀུ་པ་རོ་ཛྙཱ་པ་ཡ་ཏ་སཱཧཱ། ལན་བདུན་བཟླས་ཏེ་བདུག་པ་དབུལ་ལོ། །ན་མོ་བྷ་

[415A]༄༅། །ག་བ་ཏེ། ན་ར་ཀུ་པ་རཱ་ཡ། བཻ་ཤྲ་བ་ཎ་སུ་ཏཱ་ཡ་ཨོཾ་ཧ་ཎ་ཧ་ན། ཛྭ་ལ་ཛྭ་ལ། ཧེ་ཧེ་ན་ར་ཀུ་པ་རཱ་ཡ། སྦྱིན་སྲེག་གི་སྔགས་སོ། །ན་མོ་ན་ཏ་ཀུ་པ་རཱ་ཡ། ཨོཾ་
ཀེ་ལ་ཀེ་ལ། ཀི་ལ་ཛྭ་ལ་ནི། ཁི་ལི་ཛྭ་ལི་ནི་སཱཧཱ། ཡུངས་ཀར་ལ་ལན་བདུན་བཟླས་ལ་ཁྲུས་བྱའོ། །ན་མོ་ན་ཏ་ཀུ་པ་ར་ཡ་ཨོཾ་ཧ་ཧི་ཀ་རི་པ་ཀུན་པ་ཏི་ཡཀྵ་ཀུ་པ་ར་ཡ་སཱཧཱ་
ཉེ་རེག་གི་སྔགས་ཏེ། ལན་བདུན་བཟླས་པར་བྱའོ། །ན་མོ་བེ་ཤྲ་བ་ཎ་སུ་ཏཱ་ཡ། ན་ཏ་ཀུ་བ་རཱ་ཡ། ཨོཾ་ཏུ་རུ་ཏུ་རུ། པུཥྤ་ཏི་མུ་ར་མུ་ར། པཱ་ར་པཱ་ར། གུ་ཧྱ་ན་ཏ་ཀུ་པ་རཱ་ཡ་
སཱཧཱ། མེ་ཏོག་ལ་བསྔགས་ཏེ་ལན་བདུན་བཟླས་པར་བྱའོ། །ན་མོ་ན་ཏ་ཀུ་པ་ར། བི་ཛ་ཡ། པྲ་བྷ་ར། ཀུ་པ་རཱ་ཡ། གཏོར་མའི་སྔགས་ཏེ། ལན་བདུན་བརྗོད་ལ་དབུལ་ལོ། །
ན་མོ་ན་ར་ཀུ་པ་རཱ་ཡ། སརྦ་བ་ན་ཏི་ཏཱ་ཡ། ཨོཾ་ཀི་རི་ཀི་རི་ཀུ་པ་རི་ཀུ་པ་ར། ཏིཥྛ་ཏིཥྛ། ཤི་ཁི་སཱཧཱ། སྤྱི་གཙུག་བཅིང་བའི་སྔགས་ཏེ། ལན་བདུན་བརྗོད་པར་བྱའོ། །ན་མོ་
ན་ར་ཀུ་པ་ར་སྱ། ཨོཾ་ཙུ་རུ་ཙུ་རུ། དུ་རུ་དུ་རུ། ཀུ་པ་ར་ཀཱ་མ་ཤ་རཱི་རཾ། སརྦ་ཀུ་ལ་ཏུ་ཏི་སཱཧཱ། བདག་སྲུང་བ་དང་མཆོག་སྲུང་བ་དང། ལས་ཐམས་ཅད་བྱེད་པ་སྟེ། སྐུད་བའམ་
ཆུའམ༑ ཡུངས་ཀར་རམ། ཐལ་བའམ། གུ་གུལ་ལ་ལན་ཉི་ཤུ་རྩ་གཅིག་བཟླས་པར་བྱའོ། །གནོད་སྦྱིན་གར་མཁན་མཆོག་གི་བརྟག་པ་ལས། མཆོག་ཏུ་གྲུབ་པའི་སྔགས་

[415B]། །།འདི་མན་ཆད་ཕྱག་རྒྱའི་ཆོ་ག་བཤད་པར་བྱ་སྟེ། གར་མཁན་མཆོག་གི་སྤྱད་ཆེན་པོ་བླ་ན་མེད་པའི་མཆོག་སྒྲུབ་པའོ། །ཐལ་མོ་གཉིས་མཉམ་
པར་སྦྱར་ཏེ་སོར་མོའི་རྩེ་མོ་རྣམས་མཉམ་པར་བཞག་ལ་མཐེ་བོང་དང། མཐེ་ཆུང་གཉིས་བྲལ་ལ་གུང་མོ་གཉིས་བཀུག་པའི་རྒྱབ་ཏུ་མཛུབ་མོ་གཉིས་དཀྲི་བར་བྱ་སྟེ། ཕྱག་རྒྱ་འདི་
ནི༑ ཕྱག་རྒྱ་ཆེན་པོ་སྟེ། གཟི་བརྗིད་ཆེན་པོ་ཕ་རོལ་གནོན་པ་དཔའ་བོ་ཆེན་པོའི་ཆོ་ག་དང། ལས་ཐམས་ཅད་སྒྲུབ་པར་བྱེད་ཅིང་གནོད་སྦྱིན་ཐམས་ཅད་གཟིར་བ་དང། རྟག་ཏུ་
འགུགས་པ་སྟེ། གཟའ་དབབ་པ་དང། ལས་ཐམས་ཅད་སྒྲུབ་པ། གར་མཁན་མཆོག་གི་ཕྱག་རྒྱ་ཞེས་བརྗོད་དོ། །ལས་ཐམས་ཅད་སྒྲུབ་པའོ། །ཨོཾ་ཊ་ཀི་ཀུ་པ་ར་སཱཧཱ་
སོར་མོ་ཐམས་ཅད་བསྣོལ་ཏེ་གུང་མོ་གཉིས་རྡོ་རྗེ་ལྟར་བསྒྲེངས་ནས་སྤྱི་བོར་བཅིང་བ་ནི། ཐོ་བའི་ཕྱག་རྒྱ་སྟེ། ལས་ཐམས་ཅད་སྒྲུབ་པར་བྱེད་པའི་མཆོག་ཏུ་བཀོད་པའོ། །ཨོཾ་
ཙི་ཏི་ཙི་ཏི་བི་ཅི་ཏི་མུད་གར་ཧཱུཾ་ཧཱུཾ། དེ་ནས་རྡོ་རྗེ་ལྟ་བུས་སོར་མོ་ཀུན་བསྣོལ་ཏེ་བཀུག་ནས་མཛུབ་མོ་གཉིས་རྩེ་སྤྲད་དེ་ཟླུམ་པོར་བཀུག་པ་སྙིང་པོའི་ཕྱག་རྒྱ་སྟེ། གནོད་སྦྱིན་གྱི་
བདག་པོ་ཆེན་པོའོ། །གནོད་སྦྱིན་དང། འབར་བ་དང། ཀླུའི་རིགས་དང། བདུག་པ་ལ་སོགས་པ་ཐམས་ཅད་གཏན་ནས་འབྱིན་པར་བྱེད་པའོ་།ཨོཾ་རུ་ཏི་སཱཧཱ། ཕྱག་རྒྱ་དེ་ཉིད་ལས་

[416A]༄༅། །མཛུབ་མོ་གཉིས་ནང་དུ་བཀུག་སྟེ་མཐེ་བོང་གཉིས་རྩེ་སྤྲད་དེ་བརྐྱང་པ་དེ་ནི། ཐམས་ཅད་ཀྱི་སྙིང་པོའི་ཕྱག་རྒྱ་སྟེ། ལས་ཐམས་ཅད་ཤིན་ཏུ་སྒྲུབ་པར་
བྱེད་པའོ། །ཨོཾ་ན་ར་ཏེ་ཨ་ཙ་ཧཱུཾ་ཕཊ། ཐལ་མོ་མཉམ་པར་སྦྱར་ཏེ་གུང་མོ་གཉིས་ལྷན་ཅིག་ཏུ་གཞིབས་ཏེ་ནང་དུ་གནས་པར་བྱ། གནོད་སྦྱིན་དང། འབར་བ་ཐམས་ཅད་ཀྱི་
སྙིང་པོའི་ཕྱག་རྒྱ་སྟེ། གཟའ་ཐམས་ཅད་རྣམ་པར་གཞིག་པ་དང། གང་དུ་བཅིངས་པ་ཙམ་གྱིས་ཐམས་ཅད་གཡོ་ཞིང་གནོད་སྦྱིན་དང། འབར་བ་མ་རུངས་བ་མྱུར་དུ་མ་
འོངས་ན་མིག་ནོལ་ཅིང་མགོ་འགས་པར་འགྱུར་རོ། །ཨོཾ་ན་མསྟུ་སྟེ་ཤུདྡྷེ་ཤྭ་རཱ་ཡ། ན་ར་ཀུ་པ་ར། མ་ཏུ་མ་ཨ་ཏ། ག་ཎ་པ་ཏེ་བཻ་ཤྲ་མ་ཎ། སཱ་དཧུ་ཧཱུཾ། བཧི་བི་དཧི་སཱཧཱ། སོར་
མོ་ཕན་ཚུན་བསྣོལ་ཏེ་ཁུ་ཚུར་བཅིངས་པ་ལ་མཐེ་བོང་གཉིས་ཕྱེ་སྟེ་བསྒྲེང། མཐེ་ཆུང་གཉིས་བརྐྱང་སྟེ་སྙིང་གར་བཞག་པ་ནི་ལྷ་ཐམས་ཅད་མཆོད་པའི་ཕྱག་རྒྱ་སྟེ། ལས་
ཐམས་ཅད་གདོན་མི་ཟ་བར་སྒྲུབ་པའི་ཕྱག་རྒྱའི་སྤྲུལ་བའོ། །ཨོཾ་ས་ར་མ་ཀུ་ཀུ་ཀ། ཛྭ་ལ་ཛྭ་ལ། པྲ་ལཾ་བཛྲ་ཧཱུཾ། མཐེ་ཆུང་གཉིས་ཕྲལ་ནས་བརྐྱང་སྟེ་མཛུབ་མོ་གཉིས་ཟླུམ་པོར་
བཀུག་ནས་གུང་མོ་གཉིས་ལྕགས་ཀྱུ་ལྟར་བཟུང་བ་ནི། བསྐྲད་པའི་སྔགས་དང་ཕྱག་རྒྱ་སྟེ། གསང་བ་གསུམ་གྱི་སྤྱིའི་ལས་ཐམས་ཅད་བྱེད་པའོ། །རྩ་བའི་སྔགས་དེ་བརྗོད་

[416B] དེ་མ་ཐག་ཏུ་ཡིད་ལ་དགོངས་པ་ཐམས་ཅད་བྱེད་པར་འགྱུར་རོ། །ཐོགས་པ་མེད་པའི་གར་མཁན་མཆོག་གི་སྙིང་པོའི་ཕྱག་རྒྱ་ཞེས་བཤད་དོ། །དེས་ལྷ་དང། ཀླུ་དང་
གནོད་སྦྱིན་དང། འབར་བ་དང། གཟའ་མ་རུངས་པ་ཐམས་ཅད་མདུན་དུ་འདུག་ནས་བཀའ་ཉན་པར་འགྱུར་རོ། །ཨོཾ་ཧ་ར་ཧ་ར། པྲ་ཧ་ར་སཱཧཱ། ཕྱག་རྒྱ་ལྷག་མ་འདི་དག་བཤད་པ་ནི་
ལས་ཐམས་ཅད་སྒྲུབ་པར་བྱེད་པ་སྟེ། གནས་གཙང་མར་གོས་གཙང་མ་བགོས་ཏེ་ལག་པ་གཉིས་ཙནྡན་ནམ་གུ་གུལ་གྱིས་བསྐུས་ལ་དེ་ནས་ཕྱག་རྒྱ་བཅིངས་ན། སེམས་ཅན་ཐམས་
ཅད་བདེ་བར་འགྱུར་རོ། །གནོད་སྦྱིན་གར་མཁན་མཆོག་གི་བརྟག་པ་ལས། ཕྱག་རྒྱའི་ལེའུ་སྟེ་བདུན་པའོ།། །།ན་མོ་རཏྣ་ཏྲ་ཡཱ་ཡ་ན་ར་ཀུ་པ་རཱ་ཡ། བཻ་ཤྲ་མ་ཎ་སུ་ཏཱ་ཡ་
ཏདྱ་ཐཱ། ས་ཀྲཱ་སྱ། ཧི་ལི་ཧི། མི་ལི་སཱཧཱ། ཨ་མུན་ཤཾ་ས་ཧི། ཧ་ར་ཎྱ་ན་སུ་ག་ཏེ་བྷྱོ་ཛ་བེ་ཡཾ་སཱ་སཱ་ལ་ག་ར། བ་ཤ་མ་ན་ཡེ་སཱཧཱ། དེའི་ཞི་བ་ཉེ་བར་སྦྱོར་བ་ནི། ཞག་གསུམ་སྨྱུང་བ་
བྱས་ཏེ་སྨོན་པ་ཅན་གྱི་ཤིང་ལས་ཡམ་ཤིང་བྱས་ལ། ཡུངས་ཀར་བདག་གི་ཁྲག་ལས་སྦགས་ཏེ་བརྒྱ་རྩ་བརྒྱད་བསྲེགས་ན། འོང་བར་འགྱུར་རོ། །དོན་གྲུབ་པ་དང་སླར་གཏད་དེ་
སླར་གཏང་བའི་སྔགས་ལ། ཨ་པ་ས་ར་ས་ར། ཨ་པ་ར། གཙྪ་གཙྪ་སཱཧཱ། ཡུངས་ཀར་ལ་ལན་བདུན་བདུན་བཟླས་ཏེ་གདོང་བཀྲུས་ན། འགྲོ་བ་ཐམས་ཅད་མཛའ་ཞིང་གང་གིས་

[417A]༄༅། །མཐོང་བ་དེ་དབང་དུ་འགྱུར་རོ། །མེ་ཏོག་དང་འབྲས་བུ་ལ་ལན་བདུན་བཟླས་ཏེ་གང་ལ་བྱིན་བདེ་དབང་དུ་འགྱུར་རོ། །ན་ལེ་ཤམ་ལ་ལན་ཉི་ཤུ་རྩ་གཅིག་ཡོངས་
སུ་བཟླས་ཏེ་ཁར་བཅུག་ན། གང་དང་གང་སྨྲས་པ་དེ་དབང་དུ་འགྱུར་རོ། །གང་བསླངས་པ་དེ་སྟེར་རོ། །ལག་པ་ལ་ལན་ཉི་ཤུ་རྩ་གཅིག་བཟླས་ཏེ་གང་ལ་རེག་པ་དེ་དབང་དུ་གྱུར་
ནས་གང་བསླངས་པ་དེ་སྟེར་རོ། །གང་བསྒོ་བ་དེ་ཡང་བྱེད་དོ་།ཡུངས་ཀར་ལ་བཟླས་ཏེ་འཇུག་བྱེད་ཀྱི་མགོར་གཏོར་ན། གྲིབ་མ་བཞིན་དུ་རྗེས་སུ་འབྲང་བར་འགྱུར་རོ།། ཤུ་དག་
དག་དང། གསེར་ལ་བཟླས་ཏེ་ཁར་བཅུག་ན། འཐབ་པ་དང། རྩོད་པ་ཀུན་ལས་རྒྱལ་བར་འགྱུར་རོ། །གོ་རོ་ཙ་ན་ལ་བཟླས་ཏེ་ཐིག་ལེ་བྱས་ནས་རྒྱལ་བོའི་ཕོ་བྲང་དུ་ཞུགས་ན། རྒྱལ་པོ་
དང། རྒྱལ་པོའི་འཁོར་དང། བློན་པོ་ཐམས་ཅད་དབང་དུ་འགྱུར་རོ་།གུ་གུལ་ལ་བཟླས་ཏེ་བདག་ལ་བདུགས་ན། དགྲ་ཐམས་ཅད་ལས་རྒྱལ་བར་འགྱུར་རོ། །ལན་གཅིག་བརྗོད་
པས་དགྲ་ཐམས་ཅད་ལས་རྒྱལ་བར་བྱེད་དོ། །གུ་གུལ་ལ་ལན་ཉི་ཤུ་རྩ་གཅིག་བཟླས་ཏེ་བདུགས་ན། དབང་དུ་བྱེད་པའི་མཆོག་དམ་པའོ་།གནོད་སྦྱིན་གར་མཁན་མཆོག་གི་བརྟག་
པ་ལས། སྤྱད་དམ་པ་སྒྲུབ་པའི་ལེའུ་སྟེ་བརྒྱད་པའོ།། །།ན་མོ་ན་ར་ཀུ་པ་ར་སྱ་ཡ་སྱ། བཻ་ཤྲ་མ་ཎ་ཡ་ཀུ་པ་ར། མ་ཧཱ་གུ་ཧྱ་གྲིནྟ་སྱ། དི་བྱི་བ་མ་ན་པ་ཏ་ཡ་སྱ། ཨ་ཏ་སྲོ་

[417B] ཧྲི་ད་ཡ་ལ་པ་ར་ཏ་ཤ་ཏ་མེ་ཨ་པ་ཧ་ནམ། ས་རོ་པ་ནན། ར་ར་ཀ་པ་ནན། རོ་ན་པ་ནན། བརྟ་ནན། མ་མ་ན་མ་ན་མ། ཏྲ་ས་ན་མ། ཏེ་ཛ་ན་མ། སྟཾ་དྷ་ན་མ། ཛ་བཧི་ན་
མ༑ མོ་ཧོ་ཧ་ན་མ། སརྦ་མི་ཏྲ་ནན། པྲ་ཐན་མ་ན་མ། ན་ཏ་ན་ཏ་ཡུ་པ་ཡ། ན་མོ་བཻ་ཤྲ་མ་ཎཱ་ཡ། ན་མོ་བི་རུ་པཱཀྵ་ཡ། ན་མོ་བི་རུ་བྷཀྵ་ཡ། ན་མོ་ཌྷི་ཏ་རཥྚཱ་ཡ། ན་མོ་ཛྭ་ཏི་ལཱ་ཡ། ན་མོ་
བཀྵ་གནྡྷཱ་ཡ། ན་མོ་མ་ཎི་བྷ་དྲཱ་ཡ། ན་མོ་པཱུ་ར་ཎ་བྷ་དྲཱ་ཡ། དྲ་བ་རི། སརྦ་བིདྷྱཱ། མ་ན་ཏྲེ་པཱུ་ཛི་ཏཱ་ཡ། པྲ་ཏ་ཡ་ཛྭ་ལི་ཏ། ཧྲི་ད་ཡ། པྲ་ཧ་ར་པྲ་ཧ་ར། སྟ་ཡ། ས་བ་མི་ཡ། མ་ཡི་ནི་ཤ། པྲ་
བྷ་ར་ཎ། ཨ་ལཾ་ཀྲི་ཏ་ཤ་རཱི་རཱ་ཡ། སརྦ་དེ་བ་པཱུ་ཛི་ཏེ་ཏདྱ་ཐཱ། ཙནྡྲཱ་ཡ། སཱུརྱ། སྐནྡྷ་ཏ་རཱ་ཡ། ན་ཏ་ཀུ་པ་རཱ་ཡ། ཨེ་ཧྱེ་ཧི། པྲཧྨ་ས་དྱཱན། དེ་བ་སྱ། ད་ནེ་སཱ་ཡུ་བཛྲཱི། པར་ཤི་ཤ། ཨཱ་ཤྭ་
རི༑ སརྦ་དེ་མ་ཨ་མོ་གྷ་མནྟུ་ཨཱ་བེ་ཤ་ཡནྡ། མནྡྲ་བ་ཨིན་དུ། མཱ་ར་ཡནྟུ། ཡ་དི་ཡོཙྪ་ན། ཤན་གྷ་ཏོ་བི་ཡེ་ཏི་ཧ་དྷརྨ་ལོ་ཤ་གྷ་ཏ། ཨ་བྷ་བ་རུ་ཎ་ལ་ཡ། ཨིནྡྲ་ཡོ་ག་ག་ཏ་བྷ། ཐི་ཧ་
གུ་ལོ་ག་ཏི་བའི་ས་སོམ་ས་པརྱ། ལོ་ཀ་ག་ཏི། མེ་གྷ་ཏ་བུ་ན། ན་ཏ་ཀུ་པ་ར། ཨཱ་ཀཊྚ་ཡ། ཨཱ་ཀརྵ་ཡ། བྷ་ག་ཝཱན། ན་ར་ཀུ་པ་ར། ན་མུ་ས་མ་ཙ། པྲ་ཀྲ་པ་ནི། རཱ་ཛྙཱ་པ་ཡ་ཏི། སརྦ་ན་ཏ་
ཤིད་ཨིན་ཏི་ཏ། ཀྵི་ན་ན་ཏི། ཤ་མ་ཡ། ན་རྫོ་པི་ཤི་པ་ལེ་མེ། ན་མོ་ནཱ་ག་ཨུཏྟ་ར་ཎེ། བཻ་ཤྲ་བ་ཎ། བརྡོ་ཡ། ཧི་ཧི་ཤ་པ་ལ། ཨ་ཧ་ཡཱ་པ་ཡནྟུ་ཏི་ཏ་ཡཾ། བཧོ་བཧོ་དྷ་དྷ་ཀུ་པ་ར་མ་དྷ་མ་དྷ་

[418A]༄༅། །ཀུ་པ་ར་ཀུ་པ་ར། བུ་པ་ཀུ་ས་ར། ཧྲིཾ་ཀུ་བ་ར། ཧུ་དྲ་ཧུ་དྲ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། ཙྪིནྡ་ཙྪིནྡ། ཧ་ཧ་ན་ཏ་ཀུ་པ་ར། ཧི་ཧི་ན་ཏ་ཀུ་པ་ར། པཱུ་ར་ཡ་བའུ་
ར་ཡ༑ ན་ཏ་པཱུ་ར། བའི་པ་ཏ་ཀུ་པ་ཏ། ཨ་ཏ་སྟཾ་བྷ་ཡ། བཧོ་གུ་ཧྱ་ག་ཎ། ན་ཏ་ན་ཏ། ཧུ་ཧུ་མ་ཧུ་ཧུ་མ། ཊི་ཏི་ཊི་ཏི། བཧི་ཙི་བཧི་ཙི། བཧི་ཙི་ཏི་བ་སཱཧཱ། ཉེ་བར་སྤྱོད་པའི་ཆོ་ག་ནི་གུ་གུལ་གྱིས་
བདུགས་ཏེ་དྲན་པ་ཙམ་གྱིས་གཟའ་ཐམས་ཅད་འབབ་པར་འགྱུར། གུ་གུལ་ལ་ལན་ཉི་ཤུ་རྩ་གཅིག་བཟླས་ནས་དེའི་མདུན་དུ་འདུག་ནས་སྔགས་སྟོང་བཟླས་ཏེ་གཙང་ཞིང་
གཙང་མའི་གོས་གོན་ནས་གཏོར་མ་དཀར་པོ་དབུལ་བར་བྱ། བཟླས་པ་སྟོང་ཡོངས་སུ་རྫོགས་པ་དང། བྲིས་པའི་སྐུ་ལ་ཞུགས་ནས་འགུལ་བ་དང། འབར་བ་དང། སྒྲ་འབྱིན་
པར་འགྱུར་ཏེ། གར་མཁན་མཆོག་གི་སྤྱད་དེ་རིག་པ་འཛིན་པ་ཁྱོད་ཀྱིས་དངོས་སུ་གྲུབ་ཀྱི། སྔགས་བྱོས་ཤིག་ཅེས་པ་དང། རིག་པ་འཛིན་པས་ཡོན་ཆབ་དབུལ་བར་
བྱའོ༑ ༑འདི་དག་སྒྲུབ་པའི་ཚིག་སྟེ། ཡུངས་ཀར་ལ་ལན་བདུན་ཡོངས་སུ་བཟླས་ཏེ་གྲོང་ཁྱེར་གྱི་དབུས་སུ་ཡོངས་སུ་གཏོར་མ་གུས་པར་བྱིན་གྱིས་བརླབས་ཏེ་འབབ་པར་འགྱུར་
རོ༑ ༑འཇིག་རྟེན་པ་ཕན་ཚུན་འཇིག་པར་འགྱུར། །གང་གིས་ཀྱང་འཚོ་བར་མི་ནུས་སོ། །ཆུས་གཏོར་ན། ཞི་བར་འགྱུར་རོ། །རལ་གྲིས་ཡིད་ལ་དྲན་པ་ཙམ་གྱིས་འབར་བའོ། །

[418B] འཁོར་ལོ་དང། རལ་གྲི་དང་མུ་ས་ལ་དང། ཐོ་བ་ལ་རེག་ཅིང་ཡིད་ལ་སྔགས་དྲན་ཅིང་གུ་གུལ་གྱིས་བདུགས་པ་ཙམ་གྱིས་འབར་བར་འགྱུར་རོ།།
བུ་དོན་གྱི་གཟུགས་ལ་ཡུངས་ཀར་གྱིས་བདུགས་ན། གཟུགས་དེ་འབར་བར་འགྱུར་རོ། །དེ་བཞིན་དུ་ཚངས་པ་དང། བརྒྱ་བྱིན་དང། མཐུ་བོ་ཆེ་དང། དབང་པོ་དང། ངལ་བསོ་པོ་
དང། ནག་པོ་ཆེན་པོ་ལ་སོགས་པ་ལ་གུ་གུལ་གྱིས་བདུགས་པ་ཙམ་གྱིས་ལས་ཀུན་འབར་བར་འགྱུར་རོ། །བུམ་པ་ལ་དབབ་པར་འདོད་ན། དཀྱིལ་འཁོར་བྱས་ཏེ་བུམ་པ་ཆུས་
བཀང་ལ་དཀྱིལ་འཁོར་དུ་མེ་ཏོག་གིས་གཏོར་ནས་གུ་གུལ་གྱིས་བདུག་ཅིང་སྔགས་རྗེས་སུ་དྲན་པར་བྱས་ན། བབས་ན་འབར་ཏེ། མེ་ལོང་དབབ་པར་འདོད་ན། དཀྱིལ་འཁོར་བྱས་
ནས་མེ་ཏོག་གཏོར་ཏེ་གུ་གུལ་གྱིས་བདུགས་ན། འདས་པ་དང། མ་འོངས་པ་དང། ད་ལྟར་བྱུང་བ་དང། ཐམས་ཅད་མེ་ལོང་གི་དབུས་སུ་མཐོང་ངོ། །ཇི་སྲིད་ལྷའི་གནས་དང་
རྒྱལ་ཆེན་བཞིའི་གནས་དང། གཤིན་རྗེའི་གནས་དང། ཀླུའི་གནས་དང། གང་དང་གང་ཡིད་ཀྱིས་བསམ་པ་དེ་དང། དེ་མཐོང་བར་འགྱུར་རོ། །གང་དུ་འདོད་པ་དེའི་ཚེ་མཐར་
འགྱུར་བ་ཡང་མཐོང་སྟེ། འཇིག་རྟེན་མངོན་སུམ་མཐོང་བར་འགྱུར་རོ། །དེ་བཞིན་དུ་ཐོ་བ་ལ་དབབ་པར་འདོད་ན། ཐོ་བ་ལ་རྒྱ་སྐྱེགས་ཀྱི་ཁུ་བས་བསྐུས་ནས་དཔུང་པ་ལ་ཙནྡན་དང། གུ་

[419A]༄༅། །གུལ་གྱིས་བསྐུས་ཏེ་མེ་ལོང་ལ་བསྡིགས་ན། ཆོ་ག་འདིས་ཐམས་ཅད་མཐོང་བར་འགྱུར་རོ། །སྐྱེས་བུ་དམ་པའི་ཐོད་བ་བླངས་ནས་ཤིན་ཏུ་བཀྲུས་ནས་བྱི་
དེར་བྱས་ཏེ་ཡོན་ཆུས་བཀྲུས་ནས་དྲི་རྣམ་པ་ལྔས་བཀྲུ་བར་བྱའོ་།ཐོད་པའི་དངོས་གཞི་དྲི་ཞིམ་པོས་བཀྲུས་ལ་ཐོད་པའི་སྤྱི་བོར་དྲི་ཞིམ་པོ་དང་ཡུངས་ཀར་གྱིས་བཀྲུ་བར་བྱའོ། །
དཀྱིལ་འཁོར་གྲུ་བཞི་པར་ཆུས་བཀང་པའི་བུམ་པ་བཞི་གྲ་བཞིར་གཞག་པར་བྱའོ། །གཏོར་མས་བཀང་བའི་སྣོད་བཞི་ཡང་བཞག་ནས་མེ་ཏོག་གིས་གཏོར་ཞིང་ཚོན་སྣ་ལྔས་བྲི། དེ་
ནས་རལ་གྲི་བཞི་བཞག་སྟེ་ཁམ་ཕོར་བཞི་དང། མེ་ཏོག་དང་འབྲས་བུ་དང། གཏོར་མ་དང། ཚོན་སྣ་ལྔའི་བ་དན་གྱིས་དཀྱིལ་འཁོར་བརྒྱན་ཅིང་ཐོད་པ་ལ་ཡང་ལན་བདུན་བཟླས་ཏེ་
ཐོད་པ་གསུམ་དཀྱིལ་འཁོར་གྱི་དབུས་སུ་བཞག་ནས་གུ་གུལ་གྱིས་བདུག་ཅིང་སྔགས་རྗེས་སུ་དྲན་པར་བྱས་ནས་སེང་ལྡེང་གི་ཕུར་བུས་ལན་གསུམ་བརྡེགས་ན། ཐོད་པ་འབར་
བར་གྱུར་ནས་ཆུ་གཏོར་བར་འགྱུར་རོ། །དེས་ཇི་ལྟར་མེ་ལོང་ལ་སྣང་བ་དེ་བཞིན་དུ་ཐོད་པ་ལ་སྣང་བར་འགྱུར་རོ། །གར་མཁན་གྱི་གཞལ་མེད་ཁང་དང། འཁོར་དང། ཁང་པ་དང་
གནས་སུ་བཅས་པ་དེའི་སྤྱི་བོ་རྣམས་མཐོང་སྟེ། དེ་དང་ལྷན་ཅིག་ཏུ་སྨྲ་ཞིང་མཆོག་ཀུན་ཡང་སྦྱིན་པར་བྱེད་དོ། །འགྲོ་བ་དང་འོང་བ་ཡང་མཐོང་སྟེ། བུད་མད་དང། སྐྱེས་པ་དང་

[419B] བུ་མོ་ལ་སོགས་པ་མཚམས་མེད་པ་བྱེད་པ་དང་དམ་པའི་ཆོས་ལ་དབང་ཟ་བ་དང། བྱིས་པ་མི་ཤེས་པ་རྣམས་ཀྱིས་མི་མཐོང་ངོ། །སྔགས་སྒྲུབ་ཀྱང་དེ་དག་གིས་མི་
འགྲུབ་བོ། །འདི་ལྟར་མེ་ལོང་དང། ཐོད་པ་དང། ཐོ་བ་དང། དེ་དག་ལ་དབབ་པ་ནི། མཆོག་ཏུ་བཟླས་པས་འགྲུབ་པར་འགྱུར་རོ། །དུར་ཁྲོད་དུ་ཞུགས་ནས་ཡུངས་ཀར་ལ་བཟླས་ཏེ་གུ་
གུལ་གྱིས་བདུགས་ན། ཡུངས་ཀར་གྱིས་རི་མོ་ལ་བརྡེགས་ན་རོ་ལངས་ཏེ་སྤྱི་གཙུག་སྔགས་འདིས་བཅིང་བར་བྱའོ། །གཏོང་བ་ནི། སེ་གོལ་ལན་བདུན་གཏོགས་ནས་ཡིད་ཀྱིས་བསམ་པས་
འགྲོ་ཞིང་ལས་ཐམས་ཅད་བྱེད་པར་འགྱུར་རོ། །གང་དྲིས་པ་དེ་ཡང་སྨྲའོ། །ཡུངས་ཀར་ལ་ཡོངས་སུ་བསྔགས་ཏེ་གཏོར་ན། གང་ལ་བྱ་བས་གཏོར་བྱས་ཐམས་ཅད་འབབ་པར་འགྱུར་
རོ༑ ༑རྒྱལ་པོའི་སྒོར་བཏབ་ན། རྒྱལ་པོ་དང། རྒྱལ་པོའི་འཁོར་དུ་བཅས་པ་དབང་དུ་འགྱུར་རོ། །ནམ་ཡང་དགོས་པའི་བདག་ལ་འདོད་པའི་སྟོང་ཕྲག་བརྒྱད་ཀྱང་སྟེར་བར་འགྱུར་རོ། །
གནོད་སྦྱིན་གར་མཁན་མཆོག་གི་བརྟག་པ་ལས། གསལ་སྣང་དུས་གསུམ་བརྟག་པའི་ལེའུ་སྟེ་དགུ་པའོ།། །།འདི་མན་ཆད་ཉེ་བའི་སྙིང་པོ་བཤད་པར་བྱ་སྟེ། ན་མོ་
བཻ་ཤྲ་མ་ཎ་སྱ། བཛྲ་མུ་ས་ལ་ཏྲི་ཤཱུ་ལ་གུ་ཤ་ཧསྟ་སྱ་ན་མཿ་སརྦ་དེ་བ་ཏ་ལ་ཡེ། པཱུ་ཛི་ཏ། ན་མསྟི་ཏ་སྱ། མཧཱ་གི་ལི་ཀི་ལི་སྱ། སརྦ་ག་ག་ག་ར་ཎ། ཡཛྫ་ཡ་ཏ། བྷ་ག་ཝཱན་

[420A]༄༅། །ན་དེ་ཤུ་བྷ་བ་རཱ་ཡ། ཡཀྵི་ཏི་བ་ར་ཙི་ཏི། བྲཧྨ་ཎི་ཀ་ལ་ཀ་ལ། ན་ཏ་ཀུ་པ་ར་ཀུ་ལ་ཀུ་ལ། ཀུ་བ་ར་ཀུ་པ་ར། དུ་བཧི་ན་བཧན་ཀུ་བ་ར། བི་ཙི་རིམ་བ་བྷ་ན། བྷ་ག་ཝཱན་
ན་ཏ་ཀུ་པ་ར། པི་ཏྲི་ཏི་རཏྣི། དྲ་ཧ་ཧ་པུ་ཀརྱ་ཀན་པ། བི་རི་པྲི་ཏ་བེ་ཤྲ་མ་ཎ། བ་བྷ་བི་མན། པ་སི་ནི་ཤུ་ཏི་ཤུ་ཏ། ཀུ་པ་ར་ཀུ་པ་ར། ན་ཏ་ཀུ་པ་ར། ན་མོསྟུ་ཏེ་སཱཧཱ། ཉེ་བའི་
སྙིང་པོའི་སྔགས་དང། ཉེ་བར་ལོངས་སྤྱད་བའི་ཆོ་ག་ཡིན་ཏེ་དབབ་པ་ལ་གུ་གུལ་གྱི་དུད་པས་བདུགས་ན། རེག་པ་དང། མ་རེག་པ་ཡང་འབབ་པར་འགྱུར་རོ། །གུ་གུལ་
གྱིས་བདུགས་ན། སྔགས་རྗེས་སུ་དྲན་པ་ཙམ་གྱིས་ལྷ་མ་ཡིན་གྱི་སྒོ་དང། འཁྲུལ་འཁོར་དང། བརྟག་པ་ཐམས་ཅད་འཇོམས་པར་བྱེད་དེ། །གུ་གུལ་གྱིས་བདུག་ཅིང་ཡུངས་
ཀར་ལ་སྔགས་ཉི་ཤུ་རྩ་གཅིག་བཟླས་ཏེ་ཀླུའི་གནས་སུ་བརྡེགས་ན་ཀླུས་མི་ཚུགས་པར་འགྱུར་རོ། །ཕུང་པོ་ལ་ཡུངས་ཀར་གྱིས་བརྡེག་ཅིང་སྔགས་ལན་བདུན་བཏབ་ཅིང་
ཀླུའི་གནས་སུ་བཏབ་ན། ཀླུས་མི་ཚུགས་པར་འགྱུར་རོ། །ཕྱུང་ན་མཐར་རོ། །ལྕགས་ཀྱི་ཕུར་པ་ལ་ལན་ཉི་ཤུ་རྩ་གཅིག་བཏབ་ན་ཕ་རོལ་གྱིས་མི་ཚུགས་སོ། །ངལ་བསོ་པོའི་དམག་
སྡེས་མི་ཚུགས་པར་འདོད་ན། མི་རུས་ཀྱི་ཕུར་པ་ལ་ལ་ན་ཉི་ཤུ་རྩ་གཅིག་བཟླས་ཏེ་གུ་གུལ་གྱིས་བདུགས་ན། མི་ཚུགས་པར་འགྱུར་རོ་།བྱུང་ན་ཐར་རོ། །གཟའ་ཐམས་ཅད་ལས་

[420B] གུ་གུལ་གྱིས་བདུག་ཅིང་བརྡེག་གོ། རིམས་ཐམས་ཅད་གཞིག་པ་ལ་ཚོན་སྣ་ལྔའི་སྐུད་པས་བཅིང་བར་བྱའོ་།བཅིངས་པ་གྲོལ་བར་འདོད་ན། གུ་གུལ་གྱིས་
བདུག་ཅིང་བརྡེག་གོ་སྒོ་དང་ལྕགས་སྒྲོག་འགྲོལ་བར་འདོད་ན། བརྒྱ་རྩ་བརྒྱད་དུ་བཟླས་སོ། །ཡུངས་ཀར་དང་གུ་གུལ་གྱིས་བདུགས་ན་གཅེར་བ་འཕོ་བར་བྱེད་དོ། །སྤྲིན་བསྐྲད་པ་
ལ་ཡང་བལ་པོ་སེའུ་ལྕུག་མས་སོ། །སེར་བ་འཕོ་བར་བྱ་བ་ལ་ཀཱ་ར་བའི་རའི་ལྕུག་མས་སོ། །ས་བོན་བདུན་པ་བསྲེགས་ན། ཀླུས་ཆར་འབེབས་པར་བྱེད་དོ། །གནོད་སྦྱིན་བསྐྲད་པ་ལ་
ཡང་འབྲས་དང་ཏིལ་བསྲེགས་པས་སོ། །ཆང་འཚོང་གི་ཆང་ཉམས་པར་བྱེད་ན། ཆང་གི་སྐྱོ་བ་དང། ཕུག་མ་བསྲེགས་པར་བྱའོ་།ཏིལ་མར་གྱིས་ནི། དབང་དུ་བྱེད་པར་འགྱུར་རོ། །ཡིད་
ཀྱིས་བཟླས་པ་ས་དུག་འཕོ་བར་བྱེད་དོ། །རྨ་བྱའི་མཇུག་སྒྲོས་ལས་སྟོང་ཕྲག་བརྒྱད་བྱེད་པར་འགྱུར་རོ། །གར་མཁན་མཆོག་གི་ཉེ་བའི་སྙིང་པོ་བསྐྱེད་པ་ཙམ་གྱིས་འགྲུབ་བོ། །གུ་
གུལ་གྱིས་བདུགས་ན། ལས་ཐམས་ཅད་འགྲུབ་པར་འགྱུར་བ་ནི། དངོས་གྲུབ་ཐམས་ཅད་བླ་ན་མེད་པ་དེས་བླང་ངོ། །གར་མཁན་མཆོག་གི་ཉེ་བར་སྤྱད་པ་དང། སྔགས་དང། ཕྱག་རྒྱ་
སྒྲུབ་པའི་ཆོ་གའི་ལེའུ་སྟེ་བཅུ་པའོ།། །།དེ་ནས་བཅོམ་ལྡན་འདས་ཀྱིས་ངལ་བ་སོ་པོའི་བུ་གར་མཁན་མཆོག་ལ་ལེགས་སོ་ཞེས་གསུངས་ཏེ། ལེགས་སོ་ལེགས་སོ། །གནོད་

[421A]༄༅། །སྦྱིན་གྱི་དབང་པོ། ཁྱོད་ཀྱིས་སེམས་ཅན་ལ་ཕན་པའི་ཕྱིར་བསྟན་པ་ལེགས་པར་བསྟན་ཏོ། །བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་ལྷ་དང། ཀླུ་དང་
གནོད་སྦྱིན་དང། དྲི་ཟ་དང། ལྷ་མ་ཡིན་དང། ནམ་མཁའ་ལྡིང་དང། མིའམ་ཅི་དང། ལྟོ་འཕྱེ་ཆེན་པོ་དང། བརྒྱ་བྱིན་དང་འཇིག་རྟེན་སྐྱོང་བ་དང། ཚངས་པ་དང། ཁྱབ་འཇུག་དང་
ལྷ་ཆེན་པོ་དང། ནོར་བུ་བཟང་པོ་དང། གང་བ་བཟང་པོ་ལ་སོགས་པ་ཡི་རང་སྟེ། བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། །གནོད་སྦྱིན་གྱི་སྡེ་དཔོན་ཆེན་
པོ་གར་མཁན་མཆོག་རིག་པའི་རྒྱལ་པོ་སྤྱད་དང་དངོས་གྲུབ་སྒྲུབ་པ་བཀླགས་པས་ཐམས་ཅད་འགྲུབ་པ་བརྟག་པའི་རྒྱལ་པོ་དང་པོ་རྫོགས་སོ།། །།རྒྱ་གར་གྱི་མཁན་པོ་དྷ་ན་གུཔྟ་ཞེས་
བྱ་བ་སྤྱོད་མཛད་ཆོས་ཀྱི་རྡོ་རྗེའི་སློབ་མ་དངོས་ལས། རབ་ཞི་ལོཙྪ་བས་ཐོ་ལིང་དུ་བསྒྱུར་བའོ།། །།